Die Canon T70 was 'n 35mm FD-montering enkellensreflekskamera wat in April 1984 as die tweede in Canon se T-reeks bekendgestel is. Die T70 het begin met die konsepte wat in 1983 se T50 ondersoek is, en verder gevoer en toegepas is in 'n meer gesofistikeerde kamera. Terwyl die Program AE-net T50 slegs bedoel was as 'n beginnerkamera, het die T70 die fotograaf baie meer beheer oor die kamera se werking gegee, terwyl die T-reeks se filosofie van eenvoud in beheer en bedryf ongeskonde gebly het. Al die filmaangedrywing op die T70 was kraggedrewe: film laai, vorentoe rol en terugwen. Die deurlopende skiettempo van 0.7 raampies per sekonde, was stadiger sy mededingers se motordrywe, maar die drywing was nietemin vinniger as wat mens met die hand kon doen. Na die laai van die kamera, moes die fotograaf slegs die filmleier uittrek tot by 'n oranje punt, en dan die klappie toemaak—die kamera sou die res, die laai van die leier op die spoel en die aanskuif tot by die eerste raampie, outomaties uitvoer. Al die kamerafunksies wat krag benodig het, het dit uit twee AA batterye in die greep verkry.


Helenius de Cock (Eppenhuizen, Groningen, Nederland, 1 November 1824 – Kampen, Nederland, 2 Januarie 1894) was vanaf 1854 ’n hoogleraar aan die Christelike Afgeskeide Kerk se pas gestigte teologiese skool in Kampen en voor sy aanstelling daar predikant van Meeden-Nieuwe Pekela (1844), Appingedam-Bierum (1845), 's-Hertogenbosch (1847), Kampen (1852–'54). Helenius de Cock was die seun van die vader van die Afskeiding in 1834, ds. Hendrik de Cock (1801–1842), en Frouwe Helenius Venema (1803–1889). Hulle is op 11 Februarie 1824 getroud. Ná sy vader se afsterwe is sy moeder getroud met die Afgeskeie predikant in Uithuistermeden, ds. Harm Geerts Poelman. Helenius de Cock het ses sibbes gehad, van wie hy en nog vier hul vader oorleef het. Hy was 'n vriend van ds. Dirk Postma, onder wie se leiding die Afskeiding in Suid-Afrika plaasgevind het. Hy ontvang sy teologiese opleiding by sy vader en T.F. de Haan.


Die Kasteel Baldingen, ook bekend as die Ruine Baldingen verwys na die oorblyfsels van 'n middeleeuse kasteel in die munisipaliteit van Baldingen in die Kanton van Aargau. Oor die ruïne self is amper niks bekend nie. Die familie "van Baldingen", wie se verteenwoordiger Heini von Baldingen in 'n dokument uit die jaar 1317 genoem word, was 'n beamptefamilie  van die Habsburgers. Hulle het waarskynlik in Baldingen 'n klein kasteel gehad. Die presiese ligging daarvan is egter tot vandag toe onbekend. Andreas Steigmeier: Baldingen in die Historiese Ensiklopedie van Switserland


Roubaix(fr) of Robaais(nl) (in historiese kontekste soms Robeke of Roodebeeke) is 'n ou nywerheidstad in Noord-Frankryk en die suidoostelike gedeelte van die voormalige provinsie Frans-Vlaandere, naby aan die Belgiese grens. Roubaix is ook 'n munisipale gebied en die hoofstad van twee kantons in die arrondissement Lille in die département Nord in die gewes Hauts-de-France. Roubaix is 'n multikulturele stad en met 'n bevolking van byna 96 duisend inwoners in 2013 die derde mees bevolkte stad van die gewes, ná Lille en Amiens. Ten spyte van sy swak omvang, vorm sy die Noordoos-sentrum van die Metropolitaanse Gebied van Lille, met 'n oppervlakte van 13,23 km². Roubaix was deur die eeue heen 'n bekende wol- en tekstielsentrum. Histories was Roubaix een van die vernaamste spilpunte van die Industriële Revolusie in Noord-Frankryk gewees. Gedurende hierdie periode, is die stad ook "die stad van 'n duisend skoorsteene" genoem. Tussen 1846 en 1896 het die bevolking van die stad gegroei van 31 039 tot 124 661. Die stad staan vandag veral bekend as eindbestemming van die Parys-Roubaix-fietswedren.


Sahabzade Irrfan Ali Khan (7 Januarie 1967 – 29 April 2020), ook Irrfan Khan (Oerdoe: عرفان خان; Hindi: इरफ़ान ख़ान; Irfān Khān) of net Irrfan, was 'n Indiese filmakteur wat in Hindifilms verskyn het. Hy was ook bekend vir sy verskynings in Britse films, sowel as in Hollywood. Hy word deur filmkritici, tydgenote, en ander kenners as een van die beste akteurs van die Indiese filmwêreld beskou. Vir sy bydrae op die gebied van kuns het Khan in 2011 die Padma Shri ontvang, wat die vierde hoogste burgerlike toekenning in Indië is. 1990: Ek Doctor Ki Maut 2001: The Warrior 2003: Maqbool 2003: Haasil 2004: Shadows of Time 2005: Rog 2006: The Namesake 2007: A Mighty Heart 2007: Life in a… Metro 2007: Darjeeling Limited 2007: Aaja Nachle 2008: Slumdog Millionaire 2009: New York, I Love You 2009: Billu Barber (Billu) 2012: The Amazing Spider-Man 2012: Life of Pi 2013: Lunchbox (Dabba) 2014: Gunday 2014: Haider 2015: Piku 2015: Jurassic World 2015: Jazbaa Gewen 2003: Filmfare Best Villain Award – Haasil 2007: Filmfare Best Supporting Actor Award – Life in a Metro 2008: Screen Actors Guild Award for Outstanding Performance by a Cast in a Motion Picture – Slumdog Millionaire 2011: Padma Shri Genomineer 2007: Independent Spirit Award: Best Supporting Male – The Namesake 2008: Stardust Best Supporting Actor Award – The Namesake 2008: IIFA Award: IIFA Best Supporting Actor – Life in a Metro "Irrfan Khan".


Pwasa of poewasa (van Sanskrit: upvaasa) is een van die belangrikste aspekte van Islam. Dit beteken om te vas. Die vas word uitgevoer volgens die Islamitiese jurisprudensie (Fikh). In die Islamitiese reg beteken pwasa om nie te eet en te drink gedurende die dag nie. Hierdie vas vind plaas gedurende die heilige maand van Ramadan. Dit word beskou as een van die Vyf Pilare van die Islam. (en) "Ṣawm". Encyclopædia Britannica. Besoek op 15 Maart 2019. Hierdie artikel is ’n saadjie. Voel vry om Wikipedia te help deur dit uit te brei.


Die Sout-en-peper bontpaling (Gymnothorax eurostus) is 'n bontpaling wat wydverspreid voorkom in die Stille en Indiese oseane; meer spesifiek vanaf Mosambiek suidwaarts tot by die Oos-Kaap. In Engels staan die vis bekend as die Salt and pepper moray. Die vis word tot 57 cm lank. Die bontpaling se kleur kan varieer maar dit is gewoonlik persbruin met geel kolletjies wat dig oor die voorste gedeelte van die lyf versprei is en minder dig raak na agter. Hulle leef in rotskusareas en aflandige riwwe in water wat 1 tot 25m diep is. Die visse is alleenlopers en word selde uit hulle skuiling gesien. Hulle vreet hoofsaaklik vis en skaaldiere. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Gymnothorax-eurostus.html


Die Tarentaal-bontpaling (Gymnothorax meleagris) is 'n bontpaling wat wydverspreid voorkom in die Stille en Indiese oseane en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Guineafowl moray of die White-mouth moray. Die bontpaling word tot 120 cm lank. Die kop en lyf is donkerbruin met klein, wit kolletjies met donker rante wat dig verprei is oor die lyf. Die binnekant van die mond is wit. Hierdie bontpaling is sku en skuil in gate en skeure in koraalryke water wat 1 tot 35 m diep is. Hulle is alleenlopers en word soms gesien waar die kop by die skuiling uitsteek. Die bontpaling is bedags en snags aktief en vreet klein vissies en krappe. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Gymnothorax-meleagris.html


Die Ngoni is ’n etniese groep wat in Malawi, Mosambiek, Tanzanië en Zambië in Suidoos- en Sentraal-Afrika woon. Die groep stam af van die Nguni's en Zoeloes van KwaZulu-Natal in Suid-Afrika. Die verspreiding van die Ngoni in die groot wanorde tussen 1815 en 1830 ná die Zoeloe-oorloë in laasgenoemde land het sosiale gevolge gehad tot in Malawi en Zambië. Die magsopbou van die Zoeloes in die vroeë 19de eeu (~1815–~1840) in Suider-Afrika het baie tradisionele alliansies ontwrig. Omstreeks 1817 het die Mthethwa-alliansie, wat die Zoeloes ingesluit het, in konflik gekom met die Ndwandwe-alliansie, onder meer die Nguni's. ’n Militêre aanvoerder van laasgenoemde leër, Zwangendaba Gumbi, was die hoof van die Jele- of Gumbi-stam, wat weer deel gevorm het van die groter emaNcwangeni-alliansie in wat nou Noordoos-KwaZulu-Natal is. In 1819 het die Zoeloes onder Shaka die Ndwandwe verslaan by die uMhlathuze-rivier, naby Nkandla. Die gevolg van die oorlog was die verstrooiing van baie inheemse stamme in Suider-Afrika.


Kreatiwiteit is 'n verskynsel waardeur iets nuuts en, op die een of ander manier, waardevol gevorm word. Die geskepte item kan ontasbaar (soos 'n idee, 'n wetenskaplike teorie, 'n musiekkomposisie of 'n grap) of 'n fisiese voorwerp (soos 'n uitvinding, 'n literêre werk of 'n skildery) wees. Wetenskaplike belangstelling in kreatiwiteit behels baie definisies en begrippe met betrekking tot die dissiplines van sielkunde, kognitiewe wetenskap, onderwys, filosofie (veral die filosofie van die wetenskap), tegnologie, teologie, sosiologie, linguistiek, besigheidstudies, liedjieskryf en ekonomie, wat die verhouding tussen kreatiwiteit en algemene intelligensie, geestelike en neurologiese prosesse, die persoonlikheidstipe en kreatiewe vermoë, en kreatiwiteit en geestesgesondheid dek; wat die potensiaal vir die bevordering van kreatiwiteit deur middel van onderwys en opleiding, veral uitgebrei deur tegnologie, dek; en wat die toepassing van kreatiewe hulpbronne dek om die doeltreffendheid van onderwys en geleerdheid te verbeter. In 'n opsomming van wetenskaplike navorsing oor kreatiwiteit het Michael Mumford voorgestel dat dit lyk asof ons gedurende die laaste dekade tot 'n vergelyk gekom het dat kreatiwiteit die produksie van nuwe, nuttige produkte behels (Mumford, 2003, p. 110).


Die Stalspryse is ’n prys deur die Suid-Afrikaanse Akademie vir Wetenskap en Kuns vir ’n hoogstaande publikasie of ’n reeks van hoogstaande publikasies by voorkeur in Afrikaans, asook vir indiwiduele of gesamentlike produkte van hoogstaande gehalte waardeur buitengewone bydraes tot die wetenskapsbeoefening gemaak word. Sedert 1969 kan dit net een maal aan ’n persoon toegeken word. Die Stalspryse se ontstaan kan teruggevoer word tot Jaarvergaderings in die dertigerjare waar die behoefte uitgespreek is aan ’n prys, soortgelyk aan die Hertzogprys, vir hoogstaande wetenskaplike prosa in die geesteswetenskappe in Afrikaans. In 1942 het die Akademieraad besluit dat die Hertzogprys om die helfte verdeel word tussen bellettrie en sulke “wetenskaplike prosageskrifte”. So kry prof. J. du P. Scholtz in 1943 die Hertzogprys vir Wetenskaplike Prosa vir Die Afrikaner en sy taal, en dr. Coenraad Beyers in 1944 vir Die Kaapse Patriotte. (In 1942 is die Fakulteit Natuurwetenskap en Tegniek tot die Akademie toegevoeg en versoeke is deur dié Fakulteitsraad gerig dat ook natuurwetenskaplike werke vir die Hertzogprys in aanmerking moes kom.) Hierdie reëling was onbevredigend en in 1946 besluit die Akademieraad om ’n aparte “Akademieprys vir Geesteswetenskappe” in te stel.


Tiu kan na een van die volgende verwys: 'n Vorm van die naam van die Germaanse god Tyr. 'n Antieke Egiptiese koning – sien Tiu (koning).


Die C.J. Langenhovenprys vir Taalwetenskap is ’n letterkundige prys wat sedert 1968 driejaarliks deur die Suid-Afrikaanse Akademie vir Wetenskap en Kuns toegeken word vir taalwetenskaplike en/of taalskeppende werk in Afrikaans met inbegripvan leksikografie. Die bedoeling was aanvanklik ’n prys vir hoogs geslaagde taalvondste in die reklamewese, maar dit is onprakties bevind en op voorstel van die Akademieraad is besluit om dit vir taalwetenskap toe te ken. Hierdie prys het die Stalsprys vir Taalwetenskap vervang. Die prys is vernoem na die Suid-Afrikaanse digter, skrywer en politikus C.J. Langenhoven. 1970 – Prof. J. du P. Scholtz 1973 – Prof. W Kempen 1976 – Prof. Meyer de Villiers 1979 – Prof. S.A. Louw 1982 – Prof. F.A. Ponelis 1985 – Prof. F.F. Odendal 1988 – Prof. J.C. Steyn 1991 – Prof. J.G.H. Conbrink 1994 – Prof. Edith Raidt 1996 – Prof. R.H. Pheiffer 2000 – Prof. E.B. van Wyk 2003 – Lede van die Taalkommissie: Drr. A.F. Prinsloo, M. Alberts, F.J. Lombard, J. Anker, proff.


Anna Sophia Venter (waarskynlik Burgersdorp, Kaapkolonie, 15 Maart 1908 – Burgersdorp, Suid-Afrika, 27 Maart 1977) was dekades lank een van die bekendste onderwyseresse op haar tuisdorp. Mej. A.S. Venter het haar opleiding as kleinkinderonderwyseres ontvang by mej. M. Stone, wat van ’n Fröbelskool in Londen gekom het. Haar liefde vir klein kinders was so aansteeklik vir mej. Venter dat sy die opvoeding van die jong kind haar roeping gemaak het. Sy is in 1938 aangestel as prinsipale van die Voorbereidende Skool Burgersdorp. Dit was destyds een van drie skole vir blanke leerlinge op die dorp, tesame met die laer- en hoërskool. In 1946, byvoorbeeld, tydens die dorp se eeufees, het die hoërskool 120 leerlinge van st. 7 tot 10 en 10 onderwysers gehad, die laerskool 340 (met 13 leerkragte) en die voorbereidende skool 189 (met ses leerkragte). By die ouers en kinders van Burgersdorp was sy bekend as ’n streng, gedissiplineerde maar tog simpatieke en regverdige mens; daarom is sy alom gerespekteer en bemin.


Claartje van Rooy (noemname Clara, Klara of Kaat, Postmasburg, Kaapkolonie, 5 Januarie 1898 – Pretoria, Suid-Afrika, 1 Oktober 1977) was ’n Gereformeerde onderwyseres wat meestal skool gegee het aan huishoudskole. Klara van Rooy is op Postmasburg gebore waar haar vader, ds. J.A. Rooy (1868–1962), en moeder, Brechtje (1871–1936), die predikantspaar van die plaaslike Gereformeerde kerk was. Haar moeder was die oudste van die ses kinders uit ds. Dirk Postma se vyfde huwelik, op huwelik op 20 Desember 1869, met Johanna Wilhelmina van Biljon (1854–1901). Dus was Klara se oom aan moederkant ds. Willem Postma (1874–1920), ook bekend as dr. O'kulis, en sy beeldhouer-dogter, Laurika Postma, Klara se niggie. Twee van haar tantes was prof. J.A. du Plessis getroud: Laurika Postma (1875–1905), en ná haar dood Aletta (1876–1957). Deur laasgenoemde huwelik van sy ’n niggie van onder andere prof. Wicus du Plessis en ds. W.J. Postma.


Gemma is 'n vroulike naam van Italiaanse oorsprong, wat "kosbare klip" beteken. Noemenswaardige mense met die naam Gemma, sluit in: Gemma Arterton (gebore 1986), Engelse aktrise Gemma Atkinson, Engelse aktrise en model Gemma Beadsworth, Australiese waterpolo-speler Gemma Bissix, Engelse aktrise Gemma Band, Engelse balletdanser Gemma Stand, Engels fotograaf Gemma Chan, Britse aktrise Gemma Craven, Ierse aktrise Gemma di Manetto Donati, vrou van die middeleeuse Italiaanse digter Dante Alighieri Gemma Doyle, politikus in die Britse Arbeidersparty Gemma Frisius (1508–1555), Friese wiskundige, kartograaf en instrumentmaker Gemma Galgani (1878–1903), Italiaanse mistieke met tekens van stigmata, vereer in die Rooms-Katolieke Kerk as 'n heilige Gemma Hayes, Ierse sanger-liedjieskrywer Gemma Jackson (gebore 1951), Britse produksieontwerper Gemma Jones, Engelse aktrise Gemma Mengual (gebore 1977), Spaanse gesinchroniseerde swemmer Gemma Sanderson, Australiese model en die wenner van Australië se Next Top Model, Siklus 1 Gemma Ward, Australiese model Gemma Whelan, Engelse aktrise en komediant "Name: Gemma" (in Engels). babynames.co.uk. Geargiveer vanaf die oorspronklike op 8 April 2016.


15 Januarie – John Herschel, 'n Engelse wiskundige en sterrekundige, arriveer in Kaapstad met sy twintig-voet-lange teleskoop 21 Desember- Xhosa leërs se aanval op die oostelike dele van die Kaapkolonie, die begin van die 6de-Kaap Grens Oorlog wat net eindig in 1836 Die emansipasie van die beraamde 39,000 slawe in die kolonie Die Bo-Kaap in die kolonie is gestig deur voormalige Moslem slawe. Die kolonie se Wetgewende Raad is gevorm Die Berlynse sendinggenootskap stig 'n stasie by Bethulie Die Anglikaanse St. John se Kerk is gebou in Bathurst King william's Town is gestig. 20 Januarie – Petrus Jacobus Joubert, 'n Suid-Afrikaanse Republiek(ZAR) Driemanskap lid, is gebore naby Cango in die Oudtshoorn – distrik van die Kaap Kolonie 15 April – Thomas François Burgers, die 4de staatspresident van die Republiek van Suid-Afrika (ZAR), is gebore op die plaas Langefontein in die Camdeboo-distrik van Graaff-Reinet, Kaap Kolonie Sien Jare in Suid-Afrika vir 'n lys van verwysings.


Phiri is 'n swart township in die stedelike gebied van Soweto, suidwes van die stad Johannesburg in Suid-Afrika. Die woord phiri beteken hiëna in die Sotho-taalfamilie. "Subplek Phiri". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die bloublomastertjie (Felicia heterophylla (Cass.) Grau) is 'n struik wat endemies aan Suid-Afrika is. Dit kom in die Wes-Kaap van Clanwilliam tot Kaapstad op sanderige vlaktes en hellings voor. Op die SANBI-rooilys word dit as veilig (LC) gelys. Dit is 'n eenjarige kruidplant wat 30 x 30 cm groot kan word. Die harige blare word 1 – 5 cm lank. Dit het madeliefieblomme wat slegs blou is. Ander astertjies wat blou van kleur is, het gewoonlik 'n geel hart. Dit is 'n gewilde plant in tuine saam met ander Namakwalandblommetjies. Detail van die blom "SANBI-rooilys" (in Engels). Geargiveer vanaf die oorspronklike op 19 Desember 2018. "PlantZAfrica" (in Engels). Geargiveer vanaf die oorspronklike op 8 Augustus 2016. Besoek op 18 Desember 2016.


Shimane-prefektuur (島根県, Shimane-ken?) is een van die 47 prefekture van Japan. Matsue is die hoofstad en belangrikste stedelike gebied.


Die Anysberg is 'n klein inselberg van ongeveer 34 km lank, net wes van die Klein-Swartberg in die Klein-Karoo. Die Anysberg-natuurreservaat is hier geleë. Die Prinsrivierdam is aan die suidekant van die berg geleë. Flora wat op die berg aangetref word is onder andere: louriersuikerbos en die visbekvygie. Die berg is vernoem na die anysplantjie (Pimpinella anisum), wat ook hier aangetref word. Hierdie artikel is ’n saadjie. Voel vry om Wikipedia te help deur dit uit te brei.


Die growwevleigras (Eragrostis curvula (Schrad.) Nees) is 'n grasspesie wat inheems is aan Suid-Afrika en deur die hele land, behalwe in dele van die Noord-Kaap soos Namakwaland en Boesmanland, algemeen aangetref word. Op die SANBI-rooilys is dit as 'veilig' (LC) gelys. Dit is 'n meerjarige polgras met 'n wortelstok. Die blare is lank en blougroen. Die aartjies is klein olyfgroen en onopvallend. Die plant kan 1,2 m hoog word. Dit het verlengde afgeplatte stekeltjies wat 4 - 13 klein blommetjies bevat. Die spesie is in die Verenigde State ingevoer om in die suidweste erosie teen te staan en word in Florida, Georgia en Suid-Carolina as indringerspesie beskou. E. curvula is gasheer vir 'n plantvirusspesie wat eers in 2008 geïsoleer is, die Eragrostis curvula streak virus wat die nuwe genusnaam Eragrovirus gekry het. Dit behoort tot die Geminiviridae van die ssDNA-virusse. Dit het 'n hoë weidingswaarde: ook: oulandsgras, bergsoetgras, digsaad, renostergras, vleigras, soetgras. Die naam growwevleigras word ook vir knietjiesgras gebruik. "SANBI-rooilys" (in Engels).


Weltevredenpark is 'n voorstad van Johannesburg, Suid-Afrika wat tussen Roodepoort en Randburg geleë is. "Subplek Weltevredenpark". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Douglasdale is 'n voorstad van Johannesburg, Suid-Afrika wat noord van Randburg en Sandton geleë is. "Subplek Douglasdale". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Jarkofski-effek verduidelik die uitwerking van die oneweredige hitte van ’n asteroïde se oppervlak op sy baan en is belangrik by klein liggame soos meteoroïdes en asteroïdes (met ’n deursnee van sowat 10 cm tot 10 km). Die term is in 1900 deur die Russies-Poolse ingenieur Iwan Osipowitsj Jarkofski geformuleer en is na hom genoem. Die Jarkofski-effek is ’n gevolg van die feit dat ’n verandering in die temperatuur van ’n voorwerp wat deur straling verhit word (en dus die sterkte van die termiese straling van die voorwerp af) agter raak by veranderings in die inkomende straling. Dit beteken die voorwerp se oppervlak vat ’n ruk om warm te word wanneer dit aanvanklik verhit word, en dit neem ’n ruk om weer af te koel nadat die verhitting opgehou het. Oor die algemeen is daar twee komponente van die effek: Dag-effek: Die oppervlak van ’n voorwerp wat deur die Son verhit word (soos ’n asteroïde of die Aarde) word bedags deur die son se straling verhit en koel snags af.


Franco Mostert (gebore in Welkom op 27 November 1990) is 'n rugbyspeler wat vir die Lions in Superrugby en oorsee vir Gloucester speel. Hy maak sy debuut op 18 Junie 2016 vir die Springbokke teen Ierland. Hy was betrokke tydens die Rugbywêreldbeker 2019 vir Suid-Afrika. Franco Mostert by SARugby.co.za Franco Mostert by itsrugby.co.uk


Sunningdale is 'n voorstad van Johannesburg, Suid-Afrika. Dit is in Johannesburg se E-streek geleë. Volgens sensusstatistiek van "Sensus 2011" (ed. Adrian Frith) bestaan die plek nie! Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Lulu Latsky (*22 Oktober 1901, Carnarvon – † 8 November 1980, Tamboerskloof) was die eerste vrou in Suid-Afrika wat ’n doktorsgraad in Wetenskap verwerf en ook die eerste vrou wat ’n doktorsgraad verwerf aan die Universiteit van Stellenbosch. Sy raak veral bekend vir die talle dierverhale wat sy vir kinders skryf.Sy is ook 'n medewerker aan die Kennis vir almal-reeks. Verder publiseer sy verskeie geestelike boeke en onder die skuilnaam Dr. X., publiseer sy 'n deels- outobiografiese boek Die martelgang, wat daarop gemik is om kinders meer oor die siekte tuberkulose te leer. Louise Latsky was op 22 Oktober 1901 op Carnarvon gebore as die tweede kind en oudste dogter van sewe kinders van eerwaarde Christoffel Hermanus Engelbertus Latsky en Johanna Maria Sterrenberg. Sy het vier broers (Stefanus Johannes, Peter Sterrenberg, Christoffel Hermanus en Michael Theodore) en twee susters (Johanna Christina en Charlotta Rosa) Vyf jaar na haar geboorte verhuis die familie na Stellenbosch, waar haar vader pastoor word van die Nederduits Gereformeerde Sendingkerk in Birdstraat.


2008 KV42 (met die bynaam Drac) is die eerste Trans-Neptunus-voorwerp (TNV) met ’n retrograde wentelbaan wat ontdek is. Sy helling van 103° en sy retrograde beweging dui daarop dat dit die vermiste skakel is tussen sy bron in die Hills-wolk en Halley-tipe komete. Dit is dus belangrik vir ’n groter insig in die evolusie van die buitenste Sonnestelsel. Die voorwerp is nie breër as 90 km nie. Met ’n semi-hoofas van 41 AE duur dit 266 jaar om om die Son te wentel. Die ontdekking is op 16 Julie 2008 aangekondig deur die span van die Canada France Ecliptic Plane Survey onder Brett Gladman. ’n Amptelike naam is nie daaraan gegee nie; die bynaam "Drac" is na aanleiding van Dracula se vermoë om teen mure te loop. 2008 KV42 is die eerste TNV met ’n retrograde wentelbaan wat ontdek is – terwyl dit 32 AE van die Son af was. Dit het ’n perihelion van rofweg Uranus se afstand. Met sy helling van 103º is die wentelbaan amper loodreg op die sonnebaan; dit was in Julie 2014 net een van vyf voorwerpe bekend wat ’n helling van > 60° en ’n perihelion > 15 AE gehad het.


Frances le Roux is ’n Afrikaanse skrywer en digter. Sy is ook ’n praktiserende fisioterapeut wat haar doktorsgraad verwerf in die gebruik van musiek vir fisiese heling en verskeie artikels in vakkundige tydskrifte oor hierdie onderwerp skryf. Frances Hendriehetta le Roux word groot op Wellington, waar sy in 1973 aan die Hugenote Hoërskool matrikuleer. Sy bekwaam haar daarna aan die Universiteit van Stellenbosch as fisioterapeut, waar sy in 1977 die B.Sc.-graad in Fisioterapie behaal. In die tydperk tussen 1977 en 1989 werk sy in verskeie hospitale in Kaapstad soos Victoria Hospitaal in Wynberg vir drie maande, Lady Michaelis Hospitaal in Plumstead vir twee jaar, Princess Alice Hospitaal in Retreat vir nege maande en Valsbaai Hospitaal in Vishoek vir ’n jaa In hierdie tyd is sy vanaf 1980 deeltyds betrokke in ’n private praktyk, maar open dan haar voltydse praktyk in fisioterapie in 1989 in Vishoek naby Kaapstad. Haar belangstelling in musiek en die kunste lei tot ’n M.Sc.-graad oor musiekterapie, wat sy in 1999 aan die Universiteit van die Wes-Kaap behaal met ’n tesis oor “Die effek van largo-tempo musiek op pyn tydens fisioterapeutiese behandeling van werwelkolom patologie”.


Kunigunde ( Kunigunda) is 'n ou Duitse vroulike voornaam. Die naam is 'n ou Germaanse naam, wat op twee woorde gebaseer is: kunni ("stam", "Familie") en gund ("veg", "geveg"). In die middeleeue was Kunigunde 'n gewilde voornaam, veral onder aristokratiese vroue. 3 Maart – Katolieke gedenkdag vir die heilige Keiserin Kunigunde 16 Junie – Katolieke gedenkdag vir die heilige Kunigunde van Rapperswil Kunigunde von Rapperswil, Katolieke heilige van die 4de eeu; volgens 'n legende 'n metgesel van Sint Ursula van Keulen. Kunigunde (kleindogter van Lodewyk die Stotteraar), vrou van Wigerich en Richwin von Verdun. Kunigunde von Luxemburg (980-1033), wie se kleindogter, die vrou van Keiser Heinrich II was. Kunigunde von Altdorf (* 1020; † 1054), stammoeder van die jonger Welfe (Welfe-d'Este). Kunigunde von Weimar-Orlamünde (~1055–~1117), dogter van Otto I. von Meissen, die vrou van die Prins Jaropolk, hertog Kuno von Northeim en die hertog Wiprecht von Groitzsch. Kunigunde van Swabe (1200-1248), Koningin van Boheme.


Nan Lubbe (*1 Desember 1885, Fauresmith – †Onbekend) was ’n Afrikaanse skrywer van ’n biografiese roman oor die Anglo-Boereoorlog. Gertruida Petronella Oberholzer was op 1 Desember 1885 op die plaas Kleinhartbeesfontein in die distrik Fauresmith in die Vrystaat gebore. Tydens die Anglo-Boereoorlog word sy in die konsentrasiekampe aangehou, waar sy as vrywillige verpleegster diens doen. Na die oorlog gaan die gesin terug na hulle verwoeste plaas toe, waar hulle in ’n kafskuur woon terwyl hulle die plaas weer van die grond af moet opbou. Nadat die plaas verkoop is, gaan woon die gesin op Fauresmith. Hier trou sy met die onderwyser Andrew du Toit van Fauresmith en die egpaar verhuis later na Pretoria. Die egpaar het drie dogters en ’n seun. Na haar eerste man se dood trou sy met die wewenaar J.A. (Oom Japie) Lubbe. Hulle woon op Grabouw en na haar tweede man se dood woon sy op ’n kleinhoewe by The Willows by haar dogter, mevrou Loura Carstens. In die roman Die jongste spioen skryf sy oor haar wedervaringe tydens die Anglo-Boereoorlog, met die titel wat na haar suster Lettie verwys.


'n Drif (ford in Engels) is 'n vlak deel van 'n rivier of spruit met goeie vastrapplek wat oorgesteek kan word deur in die water te loop, of in 'n kar te ry terwyl se bande nat word. 'n Drif is meestal 'n natuurlike verskynlik, in teenstelling met 'n laagwateroorgang, wat 'n kunsmatige brug is wat mens in staat stel om 'n rivier of spruit oor te steek terwyl die watervlak laag is. 'n Drif is 'n baie goedkoper manier om oor 'n rivier te kom as 'n brug, maar dit kan ontoeganklik word na swaar reën en gedurende oorstromingstoestande. 'n Drif is dus gewoonlik net gepas vir onbeduidende, klein paadjies, asook vir paaie wat bedoel is vir stappers en perderuiters. Die meeste moderne driwwe is gewoonlik vlak genoeg dat karre en ander voertuie daardeur kan ry. In Nieu-Seeland is driwwe egter 'n normale deel van groot paaie, soos tot in 2010 in State Highway 1 op Suid-Eiland se ooskus.


H. Luhis (1847–1932) was ’n Suid-Afrikaanse skrywer, wie se werke in Afrikaans en Engels veral oor kultuurhistoriese waarde beskik. Harry Luhis is in 1847 in Hamburg in Duitsland gebore as enigste kind Sy vader was ’n Fries en ’n seekaptein van die eiland Schiermonnikoog in die Noordsee. Sy moeder was van gedeeltelik Duitse afkoms wat meestal met hom by haar ouers in Eimsbüttel, ’n voorstad van Hamburg in Duitsland, gewoon het tydens die vader se gereelde afwesigheid ter see. Hy verhaal later sy wedervaringe uit hierdie tyd in sy “Stories van ’n Ou Dorp” en in “Vakansie in Friesland” gee hy sy indrukke van die besoeke aan sy grootouers aan vaderskant op sy vader se eiland van afkoms. Op elfjarige ouderdom raak sy vader vermis op see en sy moeder se inkomste is onvoldoende om in hulle lewensbehoeftes te voorsien. Hulle verhuis dus na Londen waar sy weet sy werk kan kry as vertaler. Sy word dan ook hier deur ’n uitgewer in diens geneem om vertalings te doen vanuit Duits, Nederlands en Frans in Engels en omgekeerd.


S. Ignatius Mocke (25 April 1912, distrik Frankfort, Oranje-Vrystaat – 5 Januarie 1990, Johannesburg) was ’n joernalis, redakteur van die letterkundige tydskrif Helikon en Afrikaanse digter en skrywer. Benewens publikasies onder sy eie naam, publiseer hy ook onder die skuilname Mynhardt Fourie en L.J. Odendaal en Rudolf Meiring. Solomon Ignatius Mocke was die oudste seun van Ernst Jacobus Mocke en Petronella Susanna Maria Potgieter. Hy was een van elf kinders, van wie twee jonk oorlede is. Sy broers was Jan Gideon, Ernst Jacobus en Pieter en sy susters Anna Magdalena (beter bekend as die skryfster Annette Mocke), Ester Helena, Erna Amelia, Susanna Petronella en Thelma Iris. Die bekende Voortrekker Johan Godfried Mocke is sy oupagrootjie. Sy vader was ’n bittereinder uit die Anglo-Boereoorlog wat in die Vrystaatse hoofkommando gedien het en eers op 7 Junie 1902 op Reitz in die Vrystaat sy wapens neergelê het. Sy moeder was een van die kinders van ’n Kaapse rebelle-vlugtelinggesin wat in 1901 saam met ander Boeregesinne Portugal toe verban is.


'n Meander (of rivierkronkel) is 'n kromming in 'n kronkelende waterloop of rivier. 'n Meander vorm wanneer bewegende water die buitenste rivieroewers erodeer en die vallei verbreed. Die binneste deel van die rivier het gevolglik minder energie en daar vind afsetting plaas. Enige grootte stroom kan begin kronkel wanneer sedimente van die buite-oewer geërodeer word en aan die binnekant afgeset word. Die gevolg is 'n slingerpatroon waar 'n rivier heen en weer oor sy vallei-afwaartse as vloei. Wanneer 'n kromming van die hoofstroom afgesny word, word 'n hoefystermeer gevorm. Met verloop van tyd migreer meanders stroomaf, soms binne so 'n kort tydjie dat plaaslike munisipaliteite probleme met die instandhouding van stabiele paaie en brûe ondervind. Tensy anders aangedui, is "meanders" en "kronkelings" sinoniem en verwys dit na herhalende krommingspatrone of golfvorms. In sommige skemas is "meanders" slegs van toepassing op riviere met oordrewe sirkelvormige lusse of sekondêre meanders, menende meanders op meanders. Alle strome is op een of ander stadium in hulle geologiese geskiedenis en vir 'n sekere gedeelte van hulle lengte kronkelend.


Die 2011 Formule Een Spaanse Grand Prix is op 22 Mei 2011 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Sebastian Vettel in sy Red Bull-Renault gewen.


Taakgerigte en kommunikatiewe aktiwiteite is gebruik in 'n onderrigprogram vir Afrikaans as Eerste Addisionele Taal aan leerders in die senior fase by 'n primêre skool in Norwood, Johannesburg. Die fokus van die onderigprogram was spesifiek die aanleer van Afrikaans as Eerste Addisionele Taal in die klaskamerkonteks. Die taakgerigte en kommunikatiewe benaderings tot taalonderrig word bespreek en dan kry die onderrigprogram aandag. Daarna volg die kriteria wat in aanmerking geneem is by die ontwerp van die onderrigmateriaal en aktiwiteite wat gebruik is. Uiteindelik word die kommunikatiewe potensiaal van die taakgerigte aktiwiteite in die onderrigprogram bespreek. Baie onderwysers wat verantwoordelik is vir die onderrig van Afrikaans as Eerste Addisionele taal is in 'n vorige bedeling opgelei en het só tradisionele inhoudgerigte opvoeders geword met 'n meganistiese fokus op strukturele kennis van die taal (Blacquière, 1989). Daar is tydens hulle opleiding te min klem gelê op leerders se affektiewe betrokkenheid en die verband tussen taalontwikkeling, gevoelens, houdings, kommunikatiewe vaardighede en denke (Botha, 1989). Dit is waarskynlik een van die redes waarom baie leerders 'n negatiewe houding en 'n gebrek aan intrinsieke motivering teenoor die onderrig van Afrikaans het en waarom baie 'n onbevredigende ontwikkeling van denke en kommunikatiewe vaardighede (veral lees en skryf) toon.


Alepista is ’n genus van motte in die Arctiidae-familie. Hierdie genus bevat die enkele spesie, Alepista irregularis, en word in Madagaskar aangetref. Dit is dus 'n monotipiese takson. Afro Moths


Joha Fourie (*1925, Bultfontein –) is ’n Afrikaanse dramaturg wat verskeie eenbedrywe en geleentheidsgedigte skryf. Sy is ook aktief in haar gemeenskap betrokke. Joha Fourie is in 1925 op Bultfontein gebore en vestig haar later op Roodepoort. Sy is betrokke by verskeie organisasies en is onder andere ’n stigterslid en eerste sekretaresse van die Afrikaanse Randse Toneelorganisasie, asook stigter en voorsitster van die Roodepoort Uitvoerende Kunste Organisasie. Sy is ook bedrywig in die gemeenskapslewe en is onder meer medestigter van die Suiderkruisfonds. As skryfster skryf sy talle geleentheidsgedigte en eenbedrywe. Haar eenbedryf Die ‘E’ sonder die strepie word deur P.J. du Toit en Temple Hauptfleisch opgeneem in die versamelbundel Voetlig I. Lede van die blommerangskikkingsklub vergader en die onderliggende verhoudings en wedywering tussen hulle word geskets. Mevrou die hoof se vrou word deur Dalro gepubliseer. Sy skryf ook die vollengte drama Kruidjie-roer-my-nie, die ongepubliseerde eenbedrywe Die ma-fias, Constance Lingerie en Misdade van die vaders en die operette Die abnormale familie Retief. Du Toit, P.J. en Hauptfleisch, Temple. Voetlig 1. De Jager-HAUM Uitgewers Pretoria Eerste uitgawe 1983 Van Coller, H.P. (red.)


J.G. Gauché is ’n Afrikaanse skrywer. Hy skryf kindertoneelstukkies wat hy saambundel in “Die sleutel en vier ander toneelstukkies”, met die subtitel “veral geskik vir skoolkonserte”. Hierin verskyn stukke vir kleiner kinders (“In droomland”, “Kabouterkoning”) en vir groter kinders (“Haar deeltjie bygedra”, “Die sleutel” en “Japie”). “Haar deeltjie bygedra” word geskryf na aanleiding van die gedig “The two church-builders” deur J.G. Saxe. Die element van fantasie kom reeds in hierdie kinderdramas voor, maar die stukke vir groter kinders oortuig nie in hulle uitbeelding van uiterlike handeling nie, soos byvoorbeeld die oordrewe voorstelling van kwajongstreke in “Japie”. “Pioniers” is ’n drama oor die Groot Trek en Voortrekkerleiers soos Hans van Rensburg, Louis Trichardt en Hendrik Potgieter. Saam met J.G. Prinsloo skryf hy “In die woeste Weste”, die verhaal van die Dorslandtrek soos oorvertel deur een van die trekkers, wat ook insluit die stigting van Humpata en Grootfontein deur die pioniers van Angola en Suidwes-Afrika.


Barnard Gilliland (1938–1962) was ’n Afrikaanse digter en dramaturg. Christoffel Johannes Gilliland (wat onder die naam Barnard Gilliland skryf) is in 1938 was in Pietersburg gebore as een van drie kinders en hy het ’n broer en ’n suster. Sy suster, Wilna, gee later onder haar getroude naam Wilna Meyer die digbundel “Verskillende vensters” uit. Albei sy ouers is oorlede terwyl hy nog jonk is. Sy peetpa is mnr. Bags Cilliers, wat ’n bekende figuur in Noord-Transvaalse rugbykringe was en getroud was met die kunstenares Bettie Cilliers-Barnard. Hy studeer aan die Universiteit van Pretoria en behaal in 1961 sy B.A.-graad. Hierna word hy in 1962 deeltydse dosent aan die Universiteit van Suid-Afrika, terwyl hy sy studies voortsit. Ten spyte van sy jeug het hy ’n goeie kennis van die geskiedenis en godsdienste van verskeie volkere uit die Midde-Oosterse oudheid en is hy goed op hoogte van die moderne Wes-Europese letterkundes. Hierdie kennis vind uiting in sy werk, waarin hy telkens soek na die lewenskern, ’n soeke na die essensie van die mensebestaan.


Johanna Brandt (*18 November 1876, Heidelberg – †1964) raak bekend vir die spioenasie wat sy tydens die Anglo-Boereoorlog vir die Boeremagte verrig en die boek wat sy ná die oorlog hieroor skryf. Sy was ook ’n profeet wat ’n visioen oor die toekoms van Suid-Afrika ontvang, waarna sy verskeie boeke oor omstrede genesingspraktyke skryf. Sy skryf ook onder die skuilname Moeder Vernuf en Marcus Romondt. Johanna van Warmelo is op 18 November 1876 op Heidelberg in Transvaal gebore as vierde kind in die gesin. Haar ouers was die Hervormde predikant ds. Nicolaas Jacobus van Warmelo en Maria Magdalena Elizabeth Maré, 'n dogter van landdros Dietlof Maré. Aanvanklik ontvang sy opleiding by ’n verarmde Engelse edelman en sy gaan daarna vir twee jaar skool aan die Good Hope Seminary vir jong dames in Kaapstad. Na haar vader se dood in 1892 vertrek sy en haar ma op ’n ses maande lange reis deur Europa en hulle vestig hulle daarna in Pretoria op die Van Warmelo-landgoed Harmonie in Sunnyside. Hier word hulle goeie vriende van onder meer president Paul Kruger, generaal Piet Joubert en die staatsekretaris, dr.


Die Edoardo Villa-museum in Pretoria is 'n kunsmuseum geleë in die Ou Merensky-biblioteek by die Hatfieldkampus van die Universiteit van Pretoria. Die museum huisves 'n versameling beeldhouerke deur die Suid-Afrikaanse beeldhouer van Italiaanse afkoms, Edoardo Villa. Edoardo Villa is in 1915 in Italië gebore. Villa het tydens die Tweede Wêreldoorlog in die Italiaanse weermag gedien, en is in Noord-Afrika gewond en gevange geneem, waarna hy na die Zonderwater-krygsgevangenekamp naby Cullinan gestuur is. Hy is in 1947 vrygelaat, en besluit om in Suid-Afrika aan te bly en as beeldhouer te werk. Die museum het sy ontstaan te danke aan die sowat 140 beeldhouwerke wat Villa in 1994 en 1995 aan die Universiteit van Pretoria geskenk het. Villa, tesame met Dr Andre Breedt en Mnr. Uwe Gunter was betrokke by die beplanning van die museum wat amptelik op 31 Mei 1995, op Edoardo Villa se 80ste verjaardag, geopen is. Mnr. Gunter was die eerste kurator van die museum. Gedurende die eerste 14 jaar van die museum se bestaan is 51 kunswerke tot die versameling bygevoeg.


Sirkoon is 'n mineraal wat deel uitmaak van die groep van nesosilikate. Die chemiese naam is sirkoniumsilikaat en sy ooreenstemmende chemiese formule is ZrSiO4. 'n Algemene empiriese formule wat die omvang van die vervanging in sirkoon weergee, is (Zr1-y, Lny)(SiO4)1-x(OH)4x-y. Sirkoon word in silikaatsmelte gevorm wat 'n hoë gehalte ione met hoë ladings bevat, soos Zr4+, Hf4+, Ce4+, La3+ en ander lantaniede. Byvoorbeeld, hafnium is byna altyd teenwoordig in hoeveelhede wat wissel van 1% tot 4%. Die kristalstruktuur van sirkoon behoort tot 'n tetragonale kristalstelsel. Die natuurlike kleur van sirkoon wissel tussen kleurloos, geel-goue, rooi, bruin, blou en groen. Kleurlose monsters wat juweelkwaliteit wys is 'n gewilde plaasvervanger vir diamant en staan ook bekend as "Matura-diamant". Die naam is afgelei van die Persiese "zargun" wat goue-gekleurde beteken. Hierdie woord is beskadig in "jargoon", 'n term wat gebruik word om liggekleurde sirkone aan te dui.


Die Tweebalk-humbug (Dascyllus carneus) is 'n vis wat wydverspreid voorkom in die Indiese Oseaan en die Rooisee; meer spesifiek die ooskus van Afrika suidwaarts tot by sentraal KwaZulu-Natal. In Engels staan die vis bekend as die Twobar humbug. Die vis word tot 7cm lank. Die vis se lyf wit tot bleek met 'n vertikale streep by die pektoralevin se basis en 'n tweede op die agterkant van die lyf. Die middelpunte van die skubbe is gemerk met kort, blou strepies en die dorsale- en analevinne se rante is blou. Hulle leef in aflandige koraalriwwe in water wat 5 tot 35m diep is. Hulle vang soöplankton bokant die rif. Die visse leef in klein groepies bokant die koraaltakke en vlug na hul skuilings wanneer hulle bedreig voel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Dascyllus-carneus.html


Die Canon EF 800mm f/5.6 L IS USM-lens is 'n supertelefotolens wat deur Canon Inc. vervaardig word. Dit is vrygestel teen 'n voorgestelde kleinhandelprys van VS$11,999, maar verkoop nou teen VS$12,999. Die EF 800mm f/5.6 L IS USM is 'n professionele L-reekslens wat in Junie 2008 in die mark vrygestel is. Die lens word met 'n magnesiumallooibakwerk en -passings en met plastiekkante en -skakelaars vervaardig. Kenmerke van hierdie lens is: 'n wye rubberfokusring wat gedemp is, 'n fokusafstandvenster, die vermoë om die fokusreeks te beperk, 'n fokus-geprogrammeerde meganisme, 'n beeldstabiliseerder wat effektief is tot op vier stoppe, driepootbespeuring, 'n AF-stopskakelaar, en weerverseëling. 'n Maksimum lensopening van f/5.6 gee hierdie lens die vermoë om diepte van veldeffekte te skep. Die optiese konstruksie van die lens bevat twee fluoriet lenselemente, en "Super UD" (Ultra lae verspreiding) en UD-lenselemente. Die lens gebruik 'n interne fokusstelsel aangedryf deur 'n ringtipe-USM-motor. Hierdie lens is versoenbaar met die Canon Verlenger EF tele-omskakelaars.


Die Canon EF 600mm is 'n supertelefotolens gemaak deur Canon Inc. Die lens het 'n EF-passing wat werk met die EOS lyn van kameras. Die f/4L USM lens is in November 1988 vrygestel teen 923,000 jen. Die f/4L IS USM lens is in September 1999 vrygestel (1,290,000 jen). Die f/4L IS USM II lens is in Februarie 2011 aangekondig (VS$12,999 teen vrystelling, nou VS$11,499). "EF600mm f/4L USM". Canon Camera Museum. Geargiveer vanaf die oorspronklike op 2 Februarie 2014. Besoek op 28 Augustus 2013. "EF600mm f/4L IS USM". Canon Camera Museum (in Engels). Geargiveer vanaf die oorspronklike op 19 Februarie 2014. Besoek op 28 Augustus 2013. "EF600mm f/4L IS II USM". Canon Press Release (in Engels). Geargiveer vanaf die oorspronklike op 5 Maart 2016. Besoek op 8 Februarie 2011. "EF600mm f/4L IS II USM". Canon Camera Museum (in Engels). Geargiveer vanaf die oorspronklike op 21 September 2013. Besoek op 28 Augustus 2013.


Die Juweel-nooientjie (Plectroglyphidodon lacrymatus) is 'n vis wat wydverspreid in die Stille Oseaan en Indiese Oseaan voorkom; meer spesifiek aan die kus van Oos-Afrika suidwaarts tot sentraal KwaZulu-Natal. In Engels staan die vis bekend as die Jewel damsel. Die vis word tot 10cm lank en die vis lyf is meer slank as rond. Dit is bruinkleurig wat verander na taan of wit aan die agterkant. Daar klein, blou kolletjies op die boonste gedeelte van die lyf wat neig om te verdwyn soos die vis verouder. Hulle leef in vlak, tropiese strandmere en aflandige koraalriwwe in water wat 5 tot 20m diep is. Hulle word gevind waar daar 'n mengsel is van alg- en koraal bedekte rommel is. Die visse is alleenlopers maar kan ook in pare voorkom. Hulle vreet alge en klein ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Plectroglyphidodon-lacrymatus.html


Die Internasionale Kode van Benamings vir alge, fungi en plante is ’n stel reëls en aanbevelings met betrekking tot die naamgewing van plante, fungi en ander plantkundige organismes. Dit was voorheen bekend as die Internasionale Kode van Plantkundige Benamings; dit is in Julie 2011 verander met die aanvaarding van die nuutste weergawe, die Melbourne-kode. Hoofletters word nie in die laaste deel van die naam gebruik nie om aan te dui alge, fungi en plante is nie amptelike name van klades nie, maar dui op ’n groep organismes wat histories onder dié name bekend is. Daar is aparte voorskrifte vir sekere groepe, soos fossiele. Elke nuwe weergawe vervang die voriges ten volle. Daar is ’n aparte kode vir die benaming van kultuurplante, die Internasionale Kode van Kultuurplantbenamings. Plantname is onafhanklik van diere-, bakterie- en virusname. ’n Plant en ’n dier kan dus byvoorbeeld dieselfde naam hê. ’n Takson kry ’n vaste naam na gelang van ’n tipe. Dit is feitlik sonder uitsondering gedroogte plantmateriaal wat bewaar word, maar soms ’n illustrasie.


Die Engine Alliance GP7000 is'n turbowaaierstralerenjin wat deur Engine Alliance vervaardig word. Dit is een van die kragbronopsies wat beskikbaar is vir die Airbus A380, saam met die Rolls-Royce Trent 900. Die enjin was oorspronklik bedoel om Boeing Commercial Airplanes se gekanselleerde 747-500X/-600X aan te dryf, maar sedertdien is dit aangewend op die Airbus A380-800 superjumbo. Dit is gebou op 'n 0.72 skaal van die GE90-110B/115B kern en bevat 'n Pratt & Whitney waaier en 'n laedrukstelselontwerp. Die kompetisie se Rolls-Royce Trent 900 is aangewys as die hoofenjin vir die A3XX in 1996 en is aanvanklik deur byna al die A380-kliënte gekies. Maar die GE/PW-enjin het in 2007 sy deel van die A380-enjinmark tot 47% van die superjumbovloot opgestoot. Hierdie verskil in verkope is in 'n enkele transaksie vermag, toe Emirates Airline in die orde van 55 GP7000-aangedrewe A380-800's bestel het, meer as een kwart van die A380 verkope (soos in September 2007). Emirates was tradisioneel 'n Rolls-Royce kliënt. A380 vliegtuie wat aangedryf word deur die GP7000s sal A380-86X modelnommers dra, omrede 6 die kode is vir die Engine Alliance-enjins.


'n Bed-en-ontbyt (algemeen afgekort as B&B) is 'n klein akkommodasie-instelling wat oornagverblyf en ontbyt aan 'n reisiger bied. 'n Bed-en-ontbyt is dikwels 'n privaat woonhuis met tussen vier en elf slaapkamers. Die frase bed-en-ontbyt word ook gebruik om die vlak van spyseniering aan te dui by 'n hotel se kamertarrief, dit is in teenstelling met slegs-'n-kamer, halfspyskaart of volle etes. Gewoonlik word die gaste in private slaapkamers met privaatbadkamers gehuisves, of in suitekamers met 'n en-suite-badkamer. Sommige huise het private slaapkamers met 'n badkamer wat met ander gaste gedeel word. Ontbyt word in die slaapkamer, 'n eetkamer, of die gasheer se kombuis bedien. B&Bs en gastehuise kan as 'n sekondêre bron van inkomste of 'n primêre beroep bedryf word. Dikwels berei die eienaars self die ontbyt voor, en maak ook die kamers skoon, maar sommige bed-en-ontbytplekke huur personeel vir die skoonmaak en kook. Instellings met gehuurde professionele bestuur is ongewoon (in teenstelling met inns of hotelle), maar kan gebeur as die dieselfde eienaar verskeie B&Bs bedryf.


Stuart Cloete (1897–1976) was 'n Suid-Afrikaanse skrywer van romans, essays, biografieë en kortverhale. Sy eerste roman, Turning Wheels (1937), was ’n topverkoper, maar is in Suid-Afrika verbied weens die omstrede kommentaar op die Groot Trek daarin. Die meeste van sy 14 romans, asook sy kortverhale, het historiese temas. Hy is veral bekend vir sy vertelling oor die Anglo-Boereoorlog, Rags of Glory. Edward Fairly Stuart Graham Cloete op 23 Julie 1897 te Parys in Frankryk gebore. Hy het die meeste van sy volwasse lewe op die dorp Hermanus in Kaapland deurgebring. Cloete was een van die pioniers van die nou omvangryke literêre subgenre oor die nadraai van kernoorlog. Sy 1947-novelle The Blast is geskryf as 'n dagboek van 'n oorlewende wat in die ruïnes van New York woon (gepubliseer in 6 Great Short Novels of Science Fiction, ed. Groff Conklin, 1954). Hy is op 19 Maart 1976 in Kaapstad oorlede. Cloete was met Tiny Cloete getroud. Sy oorleef hom en sterf in Augustus 1993. Hulle het nie enige kinders gehad nie.


Die Grumman TBF Avenger was 'n bomwerper wat deur die Amerikaanse Vloot gebruik is tydens die Tweede Wêreldoorlog. Vliegtuie gemaak deur General Motors is bekend as TBM. Die vliegtuig het sy nooiensvlug voltooi op 1 Augustus 1941. Die vliegtuie het aan die Slag van Midway deelgeneem en was ook deel van die vliegdekskip USS Hornet se vliegtuie. Bombers 1939–1945 Kenneth Munson, Bounty Books 2012 ISBN 978-0-7537-2172-8


Die Kretensiese ruigtevaring (Pteris cretica L.) is 'n varingspesie wat in Suid-Afrika in die provinsies Wes-Kaap, Oos-Kaap, KwaZulu-Natal, Vrystaat, Gauteng, Mpumalanga en Limpopo voorkom. Die plant het 'n groot voorkomsgebied wat die tropiese Afrika, die westelike gebied van die Indiese Oseaan, suidelik Europa en Asië tot Japan omvat. Dit het 'n wortelstok wat tot 6 mm dik kan wees. Die blare kan 510 tot 750 mm lank wees. Die vrugbare blare wat sporangia dra is langer. Die stingel is 360 tot 575 mm lank. Dit groei in ligte of diep skaduwee in diep blaarafval in immergroene woude wat volgens seisoen afwisselend nat of droog is. "SANBI-rooilys" (in Engels). Geargiveer vanaf die oorspronklike op 19 April 2020. Swaziland ferns and fern allies J.P. Roux 2003 Southern African Botanical Diversity Network Report No. 19. SABONET, Pretoria..


Joan Retief (1929-2014) was ’n Afrikaanse dramaturg en skrywer. Joan Retief is op 6 Junie 1929 in Port Elizabeth gebore as die jongste van drie dogters van ds. en mev. J.T. (Tom) Martens, indertyd leraarspaar van die NG gemeente Port Elizabeth. Sy gaan skool aan die Laerskool Excelsior in Port Elizabeth, op Victoria-Wes en matrikuleer dan aan die Hoër Volkskool, Graaff-Reinet. Op skool speel sy van kleins af toneel en dra gereeld voor op kunswedstryde. Ná skool voltooi sy ’n driejarige Kleinkinderonderwyskursus aan die Graaff-Reinet Onderwyskollege en trou dan in 1949 met Philippie Retief, ’n skaapboer van die distrik. Hulle bly op die plaas Damesfontein en uit die huwelik word drie dogters gebore, Elmarié, Jeanne en Marguerite. Na die skielike dood van haar man vestig sy haar weer op Graaff-Reinet In 1958 word haar werk vir die eerste keer gepubliseer wanneer drie van haar verse in Die Huisgenoot opgeneem word. Sedertdien verskyn verskeie verse en kortverhale van haar in tydskrifte, waaronder Standpunte en Tydskrif vir Letterkunde. Sy debuteer as toneelskrywer wanneer haar geleentheidstuk Vonke by die fees in 1959 deur die Kerk Jeugvereniging in Graaff-Reinet opgevoer word.


Paul Roubaix (*13 Junie 1920, Ladismith – † 4 Februarie 2005, Toronto) is die skrywersnaam van Isaac Pfaff wat een van die eerste bruin mense was wat Afrikaanse dramas en prosa geskryf en gepubliseer het. Roubaix debuteer reeds in 1944, maar sy eerste werk word eers in 1951 gepubliseer. Hy het ook in Engels geskryf en van sy werk is in Duits vertaal. Isaac Moses Pfaff (wat onder die skrywersnaam Paul Roubaix skryf) is op 13 Junie 1920 op Ladismith in die Kaapprovinsie gebore. Hy het vyf broers naamlik John, Dennis, Cyril, Oscar en Neville. Hy bring sy kinderjare op verskeie plekke in die Karoo deur voordat hy in 1926 na Kaapstad verhuis. Op vyftienjarige leeftyd begin hy as onafhanklike joernalis skryf. Later skryf hy as student by die Universiteit van Kaapstad in en behaal in 1945 ’n B.A.-graad met Afrikaans-Nederlands en Engels as hoofvakke. Hy het ’n lewendige belangstelling in die teater en begin reeds as skoolseun toneelspeel. Benewens die skryf van verskeie van sy eie dramas voer hy menige Afrikaanse en Engelse dramas op as regisseur en lid van die Trafalgar Players.


Witmagie verwys tradisoneel na die gebruik van bonatuurlike kragte of magie vir ’n goeie of onselfsugtige doel. Dit is dus die welwillende teenpool van kwaadwillige swartmagie. Vanweë die verbintenis met tradisionele heidense natuuraanbidding word dit ook soms "natuurmagie" genoem. In sy boek van 1978, A History of White Magic, spoor die okkultismeskrywer Gareth Knight die oorsprong van witmagie terug na vroeë aanpassings van Paleolitiese godsdiens en vroeë religie in die algemeen, insluitende die aanbidding van vele gode in Antieke Egipte en die latere monoteïstiese idees van Judaïsme en die vroeë Christendom. Hy vind die oorsprong van baie van die tradisies van witmagie in die vroeë aanbidding van plaaslike gode en godinne van vrugbaarheid en plantegroei, iets wat aanklank gevind het by nomadiese volke wat hulle permanent gevestig het as landbouers. Teen die laat 15de eeu is natuurmagie al in hoë kringe bespreek. "Volgelinge" van die Italiaanse humanistiese filosoof Marsilio Ficino het die bestaan van spirituele wesens en geeste in die algemeen voorgestaan, maar baie sulke idees was teenstrydig met dié van die latere Verligting.


Michael Green skryf onder die skuilnaam R.R. Ryger verskeie romans en novelles wat die laer middelklasmense se subkultuur van ’n vergryp aan seks, alkohol en dwelms uitbeeld. R.R. Ryger is die skuilnaam van Michael Green, wat in 1963 gebore is as een van ses kinders. Sy pa is dood toe hy slegs vyf jaar oud was en sy ma werk vir baie jare by die Departement van Bosbou se saadafdeling. Hy bring sy kinderjare deur in Roseville, ’n voorstad van Pretoria. Sy eerste werk na skool is vir ses maande by die Uraanverrykingskorporasie by Pelindaba as sekuriteitswag, waarna hy sy verpligte militêre diensplig doen. Met sy ontslag werk hy ’n paar weke by Van Schaik Boekhandel in Pretoria as verkoopsman en gaan studeer daarna joernalistiek by die Pretoria Technikon. Hierna doen hy talle los werkies soos tuinjong en die verf van reklameborde by krieket- en rugbyvelde, terwyl hy ook vryskutwerk doen as sportjoernalis by Beeld. Hierdie werk laat vaar hy om sy eerste boek te voltooi. In 1992 trou hy met Willemien en hulle het ’n seun, Gareth.


Die Makana Botaniese Tuin (plaaslik bekend as Bots) in Grahamstad is onder beheer van die Rhodes-universiteit. Hierdie reservaat lê op Gun Fire Hill en word omring deur die Britse Setlaarsmonument, Fort Selwyn, die Albany Museum en die Greydam. In die reservaat van 60 ha kom inheemse en uitheemse plante van 'n hoë ouderdom voor, veral aalwyne, wildevye en proteas. 'n Deel is 'n park in die tipiese Engelse styl. Elke jaar in Oktober vind hier 'n blommefees plaas. Hierdie tuin is in 1853 geopen en was die tweede botaniese tuin van die destydse Kaapkolonie. Die opening van die tuin is deur die Kaapse grensoorloë vertraag. Sir Harry Smith en sir George Cathcart was beide gemoeid met die vestiging van die tuin. Na bewering word die spook van Juana, die vrou van sir Harry, soms hier teengekom. Op 4 Julie 1994 is die tuin tot monument verklaar. bots.ru.ac.za www.sa-venues.com Koördinate: 33°18′56″S 26°31′15″O / 33.3156°S 26.5209°O / -33.3156; 26.5209 (Makana Botaniese Tuin)


Sir Ridley Scott (* 30 November 1937) is 'n Engelse rolprentregisseur en -vervaardiger wie se kommersiële deurbraak in 1979 met die wetenskapsfiksiefilm Alien gekom het. Sy mees bekende werke is die neo-noir-distopiese wetenskapsfiksiefilm Blade Runner, die misdaaddrama Thelma & Louise (1991), die historiese drama Gladiator (2000, bekroon met die Oscar vir beste rolprent), die oorlogsrolprent Black Hawk Dawn (2001), die misdaadriller Hannibal (2001), die biografiese rolprent American Gangster (2007), en die wetenskapsfiksiefilms Prometheus (2012) en The Martian (2015). Scott staan bekend vir sy atmosferiese en hoogs gekonsentreerde visuele styl. Alhoewel sy rolprente grootliks varieer ten opsigte van toneelskikking en die tydperk waarin hulle afspeel, beeld Ridley daarin dikwels merkwaardige stedelike omgewings uit, wat van 2de eeuse Rome (in Gladiator), 12de eeuse Jerusalem (Kingdom of Heaven) en Middeleeuse Engeland (Robin Hood) tot hedendaagse Mogadisjoe en die futuristiese stadlandskap van Los Angeles in Blade Runner strek. 'n Ander kenmerk van sy werke is sterk vroulike karakters.


Die Seepunt-kontaksone is 'n belangrike geologiese terrein. Dit toon hoe granietmagma in die ouer donkerder gemetamorfoseerde lae van die sliksteen (spikkelhoringfels) van die Malmesbury-groep (560 miljoen jaar oud) sowat 540 miljoen jaar gelede binnegesypel het. Die warmte van die magma was so hoog dat al die ander kliplae soepel en loperig geword het en vermeng het. Hoewel hierdie vermenging aanvanklik baie diep onder die aardkors plaasgevind het, het langdurige erosie veral deur die getywerking die graniet uiteindelik blootgelê, wat 'n vloergesteente gevorm het waarop die veel jonger (510 miljoen jaar oud) sedimentêre rots van die Tafelberg-groep 'n afsetting gevorm het. Hierdie verskynsel by Seepunt, Kaapstad het baie bygedra tot die geoloë se basiese begrip van die verhouding tussen sedimentêre en stollingsgesteentes. Dus het dit 'n belangrike rol gespeel in die ontwikkeling van die geologie as wetenskap. Hierdie kontakpunt is die eerste keer in 1818 deur Clarke Abel beskryf. Ook Charles Darwin het dit in 1836 tydens sy reis op die HMS Beagle besoek. Hierdie unieke plek lê by die mees westelike punt van die kusweg in Seepunt, by die parkeerterrein langs die promenade, amper dwarsoor die President Hotel.


Lieze Stassen is 'n Suid-Afrikaanse sangeres wat op 2 Mei 1963 in Nababeep, Suid-Afrika gebore is. Na 'n afwesigheid van amper 'n dekade sedert 2003 het sy weer besluit om die verhoog te betree. Nadat sy in 1981 by die Worcester Gimnasium ge-matrikuleer het, studeer sy by die Babs Laker's Academy of Dramatic Art (ADK). Opnames vir haar solo debuutalbum begin in Januarie 1996 en in 1997 wen sy 'n SAMA-prys vir vir die beste Afrikaanse kontemporêre album vir Thula. In 2003 sterf haar seun Alexander (17) in 'n motorfietsongeluk. Sy was gebroke en het gesweer sy sal nooit weer sing of selfs aan 'n musiekinstrument raak nie. In 2011 verhuis sy na 'n perdeplaas waar sy 'n geestelike ommekeer ondergaan en besluit om te begin werk aan 'n nuwe geestelike album, My hart is jou gebed. Hierdie album word in 2013 vrygestel. "Lieze Stassen Biografie/". Geargiveer vanaf die oorspronklike op 8 Februarie 2019. Besoek op 29 Maart 2017. "Linkedin: Lieze Stassen Kruger". Besoek op 28 Maart 2017.[dooie skakel] Brief vir Jan Blohm op YouTube.


Die 2017 Formule Een Kanadese Grand Prix het op 11 Junie 2017 op die Gilles Villeneuve-renbaan in Montreal, Kanada plaasgevind. Dit was die sewende wedren van die kampioenskapseisoen gewees en is deur Lewis Hamilton in sy fabrieks-Mercedes AMG gewen. Pirelli het die volgende bande verskaf:


Harry Stratford Caldecott (bekend as Strat Caldecott; 1886–1929) was ’n Suid-Afrikaanse skilder wat sy opleiding in Parys ontvang en ’n voorste eksponent van die Impressionisme geword het. Hy het landskappe vol lig en atmosfeer geskep. Sy vrou, die Britsgebore Florence Zerffi (1882–1962), was ook ’n gerekende skilder van hoofsaaklik stillewes. Harry Stratford Caldecott is op 27 Mei 1886 in Kimberley gebore. Hy studeer in 1912 aan die Académie Julia in Parys en in 1913 aan die École des Beaux-Arts, onder Gabriel Ferrier, ook in Parys. Daarna woon en werk hy vir meer as tien jaar in Parys voordat hy hom in 1923 in Suid-Afrika hervestig. Hy het eerstehandse kennis en begrip van Franse Impressionistiese skildertegnieke na Suid-Afrika gebring. Baie van Caldecott se skilderye is egter nie onderteken of gedateer nie. In 1924 trou hy met die kunstenaar Florence Zerffi. Die egpaar het deur die jare gereeld saam uitgestal, met hul eerste gesamentlike uitstalling in 1925. Hulle style was volkome teenoorgesteld – Zerffi s’n was die resultaat van haar Duitse opleiding, terwyl Caldecott s’n invloede van die Franse skool getoon het.


Caledonië is ’n ou naam vir Skotland, wat in poësie aangetref word en vandag dikwels in die name van Skotse maatskappye gebruik word. Caledonië was oorspronklik die Latynse naam wat die Romeine aan die gebied in die hedendaagse Skotland noord van hul provinsie Britannia gegee het. Dit lê dus verby die grense van die Romeinse Ryk. Vandag word die naam hoofsaaklik as 'n romantiese of poëtiese naam vir Skotland in sy geheel gebruik. Die presiese ligging van wat die Romeine Caledonië sou noem is nie bekend nie. Dit is onwaarskynlik dat die grense tot en met die bou van die Muur van Hadrianus vasgestel was. Van toe af was Caledonië noord van die muur, met Britannia wat suid daarvan lê. Gedurende die kort Romeinse militêre strooptogte na die sentrale en noordelike dele van Skotland is die Skotse laaglande in die provinsie Britannia ingesluit. Voor die verowering van die suidelike en sentrale dele van die eiland het die Romeine na die hele eiland van Groot-Brittanje as Caledonië verwys. Toe die Romeine 'n tweede muur verder noord bou (die Muur van Antoninus) en hul garnisoene (wagposte) noordwaarts skuif, het die opkomende Romeinse Britte suid van die muur handelverhoudings met die Pikte noord van die muur gehad.


William Alison "Bill" Anders (17 Oktober 1933 - ; Majoorgeneraal, Amerikaanse Lugmag), is 'n voormalige Amerikaanse Lugmagoffisier, elektriese ingenieur, atoomingenieur, Nasa-ruimtevaarder en sakeman. Saam met Frank Borman en Jim Lovell in Apollo 8, was hulle die eerste persone wat 'n wentelbaan om die Aarde verlaat het om na die maan te reis. Hy was ook deel van die rugsteunbemanning vir Apollo 11. Ruimtevaardergroep 3 Wikimedia Commons het meer media in die kategorie William Anders. (en) William Anders in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Cherbourg-Octeville is ‘n hawestad, vlootbasis en vakansieoord in wes Frankryk op die punt van die Cotentin-skiereiland in die Engelse Kanaal. Wikimedia Commons het meer media in die kategorie Cherbourg-Octeville. (fr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Arctocyonidae is 'n familie uitgestorwe soogdiere uit die Paleogeen. Die familie word gewoonlik in die (asblik)orde "Condylarthra" geplaas en onlangse taksonomiese ontleding (Halliday 2015) van vroeë soogdiere het aangetoon dat ook die familie Arctocyonidae waarskynlik polifileties is. Die familie bevat genusse soos Anacodon Claenodon Thryptacodon Chriacus Oxyclaenus wat dalk 'n sustergroep van die Palaeoryctidae en die Creodonta is. Die genusse Arctocyon Loxolophus is dalk 'n susterklade van die Periptychidae en Pantodonta. Die genusse Goniacodon Eoconodon is dalk 'n susterklade van die Mesonychia en Carnivoramorpha Al drie hierdie groepe val nogtans binne die kroongroep Ferae van die Laurasiatheria Die genus Protungulatum (uit die Kryt) word soms ook as 'n lid van hierdie familie beskou. Dit is nogtans in 1988 deur Prothero, Manning & Fischer daaruit uitgesluit en Halliday et. al vind dat dit saam met Purgatorius 'n lid van die Eutheria is wat buite die kroon-Plasentalia val. Resolving the relationship of Paleocene Placental mammals, Thomas J. D. Halliday, Paul Upchurch, Anjali Goswami Biological Reviews 92(1) 2015, 521-550 Fossilworks.


Die Stadhuis van Bloemfontein (ook Bloemfontein-stadsaal, Engels: Bloemfontein City Hall) is 'n gebou in Bloemfontein wat die munisipale rade van Bloemfontein gehuisves het. Die gebou is in 1935 voltooi en in 2017 deur vandale afgebrand. Die gebou lê aan die President Brandstraat in die Bloemfonteinse middestad naas die Appèlhof van Suid-Afrika en teenoor die Hertzogplein. Die gebou is uit sandsteen gebou en is ontwerp deur Gordon Leith. Die stadhuis het 'n groot saal, die stadsaal, agter sy oostelike ingang. Daardie ingang aan die President Brandstraat het 'n simmetriese ontwerp met twee torings. Suile gee die oostelike ingang sy neoklassisistiese elemente. Skuinsbo die ingang, wat die simmetriese ontwerp verdeel, hang bordjies met die aanduiding Stadhuis en City Hall. Bo hierdie aanduidings is ook die destydse wapen van Bloemfontein weergegee. Gedurende die 1980s is skuins agter die gebou nuwe munisipale kantore opgerig. Ook na die munisipale veranderinge in 2000 en die herindeling in 2011 gebruik die plaaslike owerhede steeds die stadhuis. Op 21 Junie 2017 het vandale die gebou aan die brand gesteek. Die brand is aangesteek tydens 'n protes van die Suid-Afrikaanse Munisipale Werkersunie wat die gebou vroeër die dag beset het.


Die Messerschmitt Me 163 Komet was 'n vuurpyl aangedrewe vegvliegtuig wat deur die Luftwaffe gebruik is tydens die Tweede Wêreldoorlog. Toe die vliegtuig die eerste keer bomwerpers aangeval het, het dit 'n groot vrees by die Geallieerdes ingeboesem omrede dit byna twee keer so vinnig was hulle vegvliegtuie. Lys van vegvliegtuie Crosby, Francis: THE WORLD ENCYCLOPEDIA OF FIGHTERS & BOMBERS. 2015. ISBN 978-1-84476-917-9


Yazoo was 'n Engelse musiekgroep van Basildon, Essex. Die groep is in 1982 gestig en het bestaan uit Alison Moyet en voormalige lid van Depeche Mode, Vince Clarke. Die groep het wêreldwyd sukses behaal, twee albums vrygestel en talle enkelsnittreffers gehad totdat hulle 18 maande later in 1983 opgebreek het as gevolg van verskille tussen die twee lede. Clarke het die groep Erasure gevorm, en Moyet het haar solo-loopbaan begin. In 2008 het die groep weer bymekaargekom en 'n reeks konserte in Europa en die VSA opgevoer. In 2011 tree Alison Moyet vir die laaste keer saam met Vince Clarke op by die Mute Short Circuit Musiekfees. Jeffries, David. "Yazoo – In Your Room" (in Engels). AllMusic. Geargiveer vanaf die oorspronklike op 23 Maart 2019. Besoek op 26 Junie 2017. (en) Reynolds, Simon (2013). Energy Flash: A Journey Through Rave Music and Dance Culture. Faber and Faber. ISBN 978-0-571-28914-1. Schlosberg, Karen; Robbins, Ira; Zwirn, Michael. "Yazoo (Yaz)". Trouser Press (in Engels). Geargiveer vanaf die oorspronklike op 26 Augustus 2011. Besoek op 26 Junie 2017.


Die rivierklowe van Maputa- tot Pondoland is 'n WWF-ekostreek van Suid-Afrika wat veral die riviere van KwaZulu-Natal en die Oos-Kaap omsoom. In die rigting van die kus grens dit aan die ekostreek AT0116, die kusreënwoud van Suid-Afrika se ooskus. Kenmerkend aan hierdie streek is houtige spesies soos Diospyros dichrophylla, Euphorbia triangularis, Rhus dentata en Senecio deltoideus. Van die meer wydverspreide spesies is Putterlickia pyracantha, Rhoicissus tridentata, Grewia occidentalis, Phyllanthus verrucosus en die grasspesie Panicum maximum. Krantzkloof-natuurreservaat "WWF AT1012" (in Engels). Geargiveer vanaf die oorspronklike op 31 Oktober 2019.


Ernest Turner was ’n skrywer wat onder die name Ernest Pienaar en Stoffel Vorster Afrikaanse verhale geskryf het. Ernest Turner was in Kaapstad gebore en ontvang sy skoolopleiding aan ’n private skool geskoei op die lees van die Britse Public Schools. Hier verkry hy berugtheid vir sy sienings, wat insluit dat hy glo dat privaat skole nie bestaansreg het nie en slegs daarop gemik is om die nasionale gees te beskadig, met die leerlinge wat hy van snobisme beskuldig. Afrikaans is in hierdie skool glad nie verpligtend nie en is ’n keusevak in die moderne tale-kategorie. As rebel neem Turner saam met ’n klein minderheid Afrikaans. Nadat hy die skool verlaat het, woon hy vir ’n aantal maande in by ’n Afrikaanse gesin, waar hy die taal gereeld praat en die grondslag lê vir sy kennis van die taal. Hy word ’n joernalis wat eers in die redaksie dien van die Sunday Express en later die Daily Express. Hierdie koerante word verkoop, maar kort voordat dit gebeur word hy ’n vennoot in ’n fotografiese onderneming.


Die superorde Afrotheria (Stanhope et al. 1998) is een van die vier hoofgroepe van die plasentale kroon-Eutheria. Hierdie soogdiere het op die Afrika-kontinent ontstaan toe dit 'n eilandkontinent was. Die superorde bevat die volgende huidige soogdierordes: Afrosoricida – gouemolle en tenreks Macroscelidea – klaasneuse Tubulidenta – die aardvark Hyracoidea – dassies Sirenia – doegongs Proboscidea – slurpdiere Hierdie takson is, saam met die ander drie hooftakke Xenarthra, Euarchontoglires en Laurasiatheria in 1998 op basis van filogenetiese navorsing op ekstante soogdiere se DNS voorgestel en die tradisionele paleontoloë wat hulle taksonomie baseer op die morfologie van fossiele het eers skepties gereageer. Daar is in 2016 steeds geleerdes wat nie saamstem nie, hoewel dit 'n minderheidsposisie weergeef. In 'n onlangse groot kladistiese ontleding (Halliday) -gebaseer op morfologie van fossiele- word nogtans die vierdeling duidelik teruggevind. Daar is 'n party uitgestorwe groepe wat dalk in die Afrotheria behoort, maar hul posisie in hierdie kladogram is taamlik onduidelik. Fossils and monophyly of Afrotheria: a review of the current data Alexander. O. Verianov, A.V. Lopatin Jan 2016 Archives of Zoological Museum of Lomonosov Moscow State University, 54, bls.


Die Dagbreek Trust is 'n trust wat die bevordering van die Afrikaanse taal en kultuur in die oog het. Die trust befonds instellings en veldtogte wat Afrikaans bevorder (sien: Veldtog Afrikaans). Die Dagbreek Trust is in 1953 gestig deur aandeelhouers van Dagbreekpers Beperk. Die trust is gestig met die hoofdoel om stemregbeheer oor Dagbreek Pers Beperk te behou. In 1964 het Dagbreek Pers Beperk en Afrikaanse Pers Beperk saamgesmelt om die nuwe persmaatskappy Afrikaanse Pers (1962) Beperk te vorm. Voor die samesmelting het die Afrikaanse Pers Beperk ook 'n trust bestuur naamlik die Afrikaanse Persfonds. Dit is op 11 April 1935 gestig deur Afrikaanse Pers Beperk. Na die samesmelting in 1962 het die Afrikaanse Persfonds ook saamgesmelt met die Dagbreek Trust, maar het egter die naam "Dagbreek Trust" behou en nie voorgegaan as "Afrikaanse Persfonds" nie. In 2016 het die trust 'n projek geloods met die naam Veldtog Afrikaans om die Afrikaanse taal te bevorder en as 'n handelsmerk te vestig. So het die webwerf afrikaans.com tot stand gekom. Dagbreek Trust. ""Ons Agtergrond"". Geargiveer vanaf die oorspronklike op 29 Januarie 2019.


Distikstofmonoksied of distikstofoksied of laggas is 'n verbinding van stikstof en suurstof met formule N2O. Dit is 'n kleurlose, taamlik onreaktiewe gas wat soeterig smaak en narkotiese eienskappe het. Dit word as dryfgas gebruik om vinnige slagroom te maak. Laggas is termodinamies 'n sterk oksideermiddel, maar dit is kineties gehinder. Daarom is dit taamlik onreaktief. Laggas kan by ontploffings van ammoniumnitraat gevorm word: N H 4 N O 3 ( s ) → N 2 O ( g ) + 2 H 2 O ( g ) {\displaystyle NH_{4}NO_{3}(s)\to N_{2}O(g)+2H_{2}O(g)} Hierdie reaksie is spontaan termodinamies ( Δ r G ⊖ = − 168 k J / [ [ M o l ( e e n h e i d ) | m o l ] ] {\displaystyle \Delta _{r}G^{\ominus }=-168kJ/[[Mol(eenheid)|mol]]} ) en verloop ná detonasie baie vinnig. Die aarde se atmosfeer word aan laggas blootgestel.


Billy Connolly (1942-) is ’n komediant, akteur en musikant van Glasgow, Skotland. Hy is bekend vir sy lang hare, gepunte baard, vuil grappies en vloektaal. Sy bynaam is The Big Yin ("Die groot een" in Skots). William Connolly is tuis in Anderston in Glasgow, Skotland gebore en het in 'n woonstel in dieselfde stad grootgeword. Hy het skool verlaat om 'n sweiser by 'n skeepswerf te word en het by die valskermregiment aangesluit. Connolly het 'n belangstelling in volksmusiek ontwikkel en uiteindelik 'n volwaardige banjo-speler en 'n lid van die groep Humblebums geword. Die grappies wat hy tussen liedjies vertel het, was gewild en hy het uiteindelik 'n voltydse komediant geword. Connolly het vyf kinders. Hy is met Pamela Stephenson, die moeder van sy drie jongste kinders, getroud. In 2013 is hy met Parkinson se siekte gediagnoseer en het 'n operasie vir prostaatkanker ondergaan. Connolly is herhaaldelik deur TV-kykers as Brittanje se beste komediant aangewys. Hy is vir 'n Bafta-prys vir sy rol in die prent Mrs. Brown (1997) genomineer.


Moseline Daniels (gebore 1 Februarie 1990) is 'n internasionale krieketspeler wat 8 Internasionale Eendag- en 16 Twintig20 Internasionale wedstryde vir Suid-Afrika se nasionale vrouekrieketspan gespeel het sedert haar debuut in 2010. http://www.cricinfo.com/ci/content/player/478278.html. Hierdie artikel is ’n saadjie. Voel vry om Wikipedia te help deur dit uit te brei.


Orde van Cisterciënsers Ordo Cisterciensis Moederklooster en naamgewer Abdy van Cîteaux  Frankryk Huidige verspreiding van kloosters Die Orde van Cisterciënsers het sy oorsprong in hervormings wat ná besware oor die verwêreldliking van die Orde van Benediktyne toegepas is. Monnike en nonne, wat bereid is om 'n lewe vol gebed, geestelike lesings en arbeid te voer, is in dié orde met sy verskillende takke georganiseer wat in die naamgewende Franse Moederklooster te Cîteaux se tradisie staan en sy geestelike erfenis bewaar. Die gemeenskap van Cisterciënser-ordes, wat in Latyns Famila Cisterciensis genoem word, sluit naas die Orde van Cisterciënsers (Ordo Cisterciensis, afgekort as O.Cist.), 'n kontemplatiewe monastiese orde binne die Rooms-Katolieke Kerk, ook die Orde van Cisterciënsers van die Streng Observansie (afkorting: OCSO, algemeen bekend as Trappiste) en die manlike en vroulike gemeenskappe van Cisterciënser-oblate in wat aan een van die genoemde ordes ondergeskik is, maar buite 'n klooster lewe. Die naam Cisterciënser (Frans: Cistercien) is afgelei van Cistercium, die Latynse naam vir Cîteaux, 'n dorp naby Dijon in Oos-Frankryk.


Haueriet is 'n mineraal met chemiese formule MnS2. Dit is na Joseph Ritter von Hauer (1778-1863) en Franz von Hauer (1822-1899) genoem. Hulle was Oostenrykse geoloë. Dit is 'n laetemperatuurmineraal wat naby solfatiese waters en in swawelryk kleilae aangetref word asook in ontbinde ekstrusiewe klippe. Dit word dikwels saam met swawel, realgar, gips en kalsiet gevind. Van die vondsplekke is Kalinka naby Banksá Bystrica in Slowakye, die Destricella-myn op Sisilië en die Wakatipu-meer in Nieu-Seeland. "mindat 1831" (in Engels). Geargiveer vanaf die oorspronklike op 5 Mei 2020. Handbook of Mineralogy. Hierdie mineraal-verwante artikel is 'n saadjie. U kan die wikipedia help deur dit uit te brei.


Alabandiet is 'n taamlik seldsame mineraal met chemiese formule MnS. Dit het 'n halietstruktuur en behoort tot die galenietgroep Dit word in epitermale laetemperatuur sulfiedare in mangaanneerslae aangetref. In meteoriete is dit seldsaam. In Suid-Afrika word dit volop in die Gamsberg-Oos-afsetting (in Boesmanland) aangetref. Dit vorm 16 % (massagewys) van die pelitiese skis. "Mindat 89" (in Engels). Geargiveer vanaf die oorspronklike op 26 April 2020. "minerals-net" (in Engels). Geargiveer vanaf die oorspronklike op 30 Mei 2018. Besoek op 2 Julie 2017. Moses Mokete proefskrif, Univ. Pretoria, 2016. Hierdie mineraal-verwante artikel is 'n saadjie. U kan die wikipedia help deur dit uit te brei.


Arapaho (soms geskryf as "Arapahoe") is die naam van 'n inheemse Amerikaanse stam. Die term wat hulle vir hulself gebruik is die Inuna Ina. Hoewel die Arapaho 'n aparte nasie vorm het hulle tog baie met hulle bondgenote, die Cheyenne in gemeen. Die Arapaho kom waarskynlik uit die gebied wat tans as Minnesota en Noord-Dakota bekend is. Die Europese uitbreiding het hulle gedwing om na die weste te migreer, na die huidige deelstate van Colorado, Wyoming en Kansas. Vóór die koms van die blankes was daar ongeveer 3300 Inuna Ina. Daar is tans sowat 7 000 volbloed Arapaho en ongeveer 17 000 mense van gedeelde Arapaho-afkoms (sensus van 2000). Indiane Hierdie artikel is ’n saadjie. Voel vry om Wikipedia te help deur dit uit te brei.


Beauclerk Upington (1872 - 1938) was 'n advokaat en seun van sir Thomas Upington. Hy is in Dublin gebore en studeer aan die South African Collge en Trinity College in Dublin. Hy vestig homself in Kaapstad en word 'n bekende kriminele advokaat. Hy is in 1938 oorlede. Rosenthal, Eric, Ensiklopedie van Suidelike Afrika, 1967 Hierdie artikel is ’n saadjie. Voel vry om Wikipedia te help deur dit uit te brei.


Windermere is 'n voorstad in die hartjie van Durban, Suid-Afrika. "Subplek Windermere". Sensus 2001. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Ds. Philippus (Flippie) Snyman (distrik Middelburg, Kaap, 7 Maart 1924 – 1 September 2012) was tussen 1950 en 1984 predikant in agt gemeentes van die Gereformeerde Kerk. Flippie Snyman is in die distrik Middelburg Kaap, gebore. As jong seun in die 1920's het hy nog 'n trek per ossewa beleef na 'n plaas in die distrik Fauresmith, waar hy as een van sewe broers en 'n suster grootgeword het. Hy het daar sy lewenslange liefde vir die veld en natuur ontwikkel. Nadat hy sy matriek daar behaal het, het hy 'n jaar lank in 'n mynkantoor op Brakpan gewerk, voor die deur vir hom oopgegaan het om die studie, wat sou lei tot die roeping om bedienaar van die Woord te wees, aan te pak. In 1950 het hy as predikant in Colesberg begin, en in verskeie en uiteenlopende gemeentes in verskillende dele van die land gedien, totdat hy in 1984 as gevolg van swak gesondheid op 60-jarige ouderdom moes emeriteer. Veral in sy vroeë bedieningsjare was daar 'n groot tekort aan predikante, met die gevolg dat daar baie beroepe gekom het en hy gereeld geskuif het.


Die Groot Victoriawoestyn is 'n ylbevolkte woestynarea in Wes- en Suid-Australië. Die Groot Victoriawoestyn is die grootste woestyn in Australië, en bestaan uit vele klein sandheuwels, grasvlaktes, soutpanne en oppervlakke met nou-gespasieerde keistene (wat woestynplaveisel of gibber-vlaktes genoem word). Dit is meer as 700 km lank van oos na wes, en beslaan 'n oppervlak van ongeveer 348 750 km², vanaf die Oostelike Goudveldstreek van Wes-Australië, tot tot by die Gawlerbergreeks in Suid-Australië. Die Klein Sandwoestyn lê na die noord-weste, die Gibsonwoestyn na die noorde, die Tirariwoestyn en Sturt Kliperigewoestyn lê na die ooste, terwyl die Nullaborvlakte na die suide dit van die Suidelike Oseaan skei. Alhoewel die gemiddelde jaarlikse reënval laag en wisselvallig is, en tussen 200 en 250 mm per jaar (7,9 -9,8 duim) is, is donderbuie relatief algemeen, met 15 tot 20 donderstorms per jaar. Die dagtemperatuur in die somer wissel tussen 32°C en 40°C, en in die winter val dit na tussen 18°C en 23°C. Die inheemse Australiërs (onder andere van die Kogara, Mirning en die Pitjantjatjara groepe), maak die meerderheid van die area se bevolking uit.


uMkumbaan is 'n voorstad in Durban, Suid-Afrika. "Subplek uMkumbaan". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die regeringshoofde van Frankryk (die "Eerste Ministers") het nie altyd dieselfde titel gehad nie. 1815–1849 : Président du Conseil des ministres – voorsitter van die ministerraad 1849–1869 : geen 1870 : Chef du Cabinet – hoof van die kabinet 1870–1871 : Président du gouvernement de la défense nationale – voorsitter van die regering van nasionale verdediging 1871–1876 : Vice-président du Conseil des ministres – adjunkvoorsitter van die ministerraad 1876–1940 : Président du Conseil des ministres – voorsitter van die raad van ministers 1940–1942 : Vice-président du Conseil des ministres – adjunkvoorsitter van die raad van ministers 1942–1944 : Chef du gouvernement – hoof van die regering 1944–1947 : Président du gouvernement provisoire – voorsitter van die voorlopige regering 1947–1959 : Président du Conseil des ministres – voorsitter van die raad van ministers sedert 1959 : Premier ministre – eerste minister Sedert Charles Maurice de Talleyrand-Périgord in 1815 die eerste keer hierdie funksie vervul het tot en met die aanstelling van Édouard Philippe, wat tans Eerste Minister is, het 171 (honderd-een-en-sewentig) persone hierdie funksie vervul.


Perdikkas III van Makedonië vermoor vir sy regent Ptolemaios van Aloros en word koning. Philippus wie as gyselaar in Thebe vasgehou is, keer na Makedonië terug. 'n Epidemie tref Rome. Een van die slagoffers is die nasionale held Marcus Furius Camillus. R. Lane Fox in: Brill's Companion to Ancient Macedon: Studies in the Archaeology and History of Macedon, 650 BC - 300 AD, BRILL, 2011 ISBN 9004206507, ISBN 9789004206502, bls. 262 From Polis to Empire, the Ancient World, C. 800 B.C.-A.D. 500: A Biographical Dictionary Andrew G. Traver Greenwood Publishing Group, 2002 ISBN 0313309426, ISBN 9780313309427, bls. 80


Dr. Abraham Nicolas (Abie) Helberg (distrik Nylstroom, Transvaal, 14 Desember 1935 – 24 Augustus 2009) was tussen 1960 en 2000, net ’n vyfjarige onderbreking van 1990 tot 1995, predikant in sewe gemeentes of kombinasies van die Gereformeerde Kerke in Suid-Afrika (GKSA), waarvan die eerste vyf gemeentes in die destydse Transvaal was en die laaste twee kombinasies in eers die Oos-Kaap en toe die Noord-Kaap. Abie Helberg het reeds op skool geroepe gevoel om predikant te word, waarna hy na Potchefstroom toe is om sy driejarige B.A.-studie van 1953 tot 1955 aan die PU vir CHO te voltooi en sy vierjarige teologiese studie (Th.B.) van 1956 tot 1959 aan die Teologiese Skool van die GKSA. Tydens sy teologiese studie het hy ook 'n honneursgraad in filosofie verwerf. Hy was aktief betrokke by die studentelewe, en het twee jaar (1958–'59) in die studenteraad gedien, waarvan die laaste jaar as ondervoorsitter. Die studenteraad van 1958 het ’n staatspresident (FW de Klerk), drie ministers, sewe predikante, drie professore, drie doktore en drie uitsonderlike vroue opgelewer.


Hierdie artikel handel oor die halfedelsteen. Vir die plant en sy vrug, sien pomegranaat. Granaat is 'n groep minerale met dieselfde kubiese struktuur. Van die lede is almandiet, piroop, spessatiet, andradiet, grossulariet en uvaroviet. Granate word gewoonlik as halfedelstene beskou omdat hulle hardheid gewoonlik 7 (Mohs) of minder is. Granaat is hard genoeg dat dit talle aanwendings in die tegniek het. In die Verenigde State word dit hoofsaaklik as 'n skuurmiddel gebruik, veral vir waterstraalsny. Granate word veral gevorm naby konvergente plaatrande waar aluminiumryke skalie onder hoë druk en hoë temperature metamorfose ondergaan. Die argetipiese formule is Ca3Al2(SiO4)3. Die algemene formule X3Y2(ZO4)3. Granate is nesosilikate met tetraëdriese SiO4-groepe. Die granaatstruktuur is kubies, maar die eenheidsel is taamlik groot (a is ongeveer 12 A). Die sel bevat 8 formule-eenhede, dws 160 atome in totaal. Die drie soorte atome (24Ca, 16Al en 24Si) is in holtes tussen die 96 suurstofatome. Daar is drie verskillende holtes. Die kleinste tetraëdriese holte (Z) word gewoonlik deur Si ingeneem, maar soms deur atome soos Ge of Fe.


Berthold Oppenheim (29 Julie 1867 – Treblinka-verdelgingskamp, 1942) was die rabbi van Olomouc, Morawië. Gotthard Deutsch. "Joachim (Ḥayyim) Oppenheim" (in Engels). Geargiveer vanaf die oorspronklike op 11 Januarie 2020. Besoek op 6 Julie 2017. "PhDr. Berthold Oppenheim" (in Tsjeggies). 4 Desember 2008. Geargiveer vanaf die oorspronklike op 30 April 2020. Besoek op 6 Julie 2017. rabín Berthold Oppenheim (Tsjeggies). URL besoek op 6 Julie 2017. Hierdie artikel is ’n saadjie. Voel vry om Wikipedia te help deur dit uit te brei.


Charles "Pete" Conrad Jr. (* 2 Junie 1930 – † 8 Julie 1999; Kaptein, VSA Vloot) was 'n Amerikaanse vlootoffisier en vlieënier, lugvaartingenieur, toetsvlieënier en Nasa-ruimteman. Hy word die derde persoon wat op die Maan loop tydens die Apollo 12 missie. Hy stel saam met sy vlieënier Gordon Cooper, 'n 8-dae ruimteuithourekord op tydens die Gemini 5-missie. Hy was die bevelvoerder van die Gemini 11-missie. Na die Apollo-program was hy die bevelvoerder van die Skylab 2-missie, die eerste bemande tog. Op hierdie missie doen hy en sy bemanning intensiewe herstelwerk aan Skylab wat tydens die lansering daarvan opgedoen is. Vir hierdie werk word die Congressional Space Medal of Honor aan hom toegeken in 1978 deur president Jimmy Carter. Mense wat op die maan geloop het Ruimtevaardergroep 2 Wikimedia Commons het meer media in die kategorie Pete Conrad. (en) Pete Conrad in die Internet-rolprentdatabasis


In die tandheelkunde verwys tandknop na ´n verbreding van die tandlys wat deur die ingroei deur vaatryke bindweefsel ontstaan. Hierdie artikel is ’n saadjie. Voel vry om Wikipedia te help deur dit uit te brei.


Voor 1994 is immigrante onderwerp aan diskriminasie en selfs geweld in Suid-Afrika. Na die oorgang na 'n meerderheidsregering in 1994 het die voorkoms van xenofobie (ook genoem vreemdelingehaat) teen die verwagtinge in selfs toegeneem. Tussen 2000 en Maart 2008 het 67 mense in xenofobiese aanvalle gesterf. In Mei 2008 is 62 mense in aanvalle dood, hoewel 21 van diegene wat dood is, Suid-Afrikaanse burgers was. Die aanvalle was blykbaar weens xenofobie. In 2015 het nog 'n landwye oplewing in xenofobiese aanvalle daartoe gelei dat 'n aantal buitelandse regerings begin het om hul burgers te repatrieer. Tussen 1984 en die einde van vyandighede in hul land, het 'n geraamde 50,000 tot 350,000 Mosambiekers na Suid-Afrika gevlug. Hoewel daar nooit vlugteling-status aan hulle toegeken is nie, kon hulle in die swart tuislande bly wat die apartheidregering geskep het. Dit het nie oral dieselfde verloop nie. Die Lebowa-tuisland het Mosambiekse setlaars onvoorwaardelik verban, terwyl Gazankulu die vlugtelinge verwelkom het deur aan hulle grond en toerusting te gee. Diegene in Gazankulu was egter beperk tot die tuisland en kon in hegtenis geneem word as hulle Suid-Afrika sou binnekom.


Apollo 9 was die derde bemande missie van die Apollo-program en die eerste missie wat die beheermodule en die maanmodule ingesluit het. Die bemanning van drie aan boord was: bevelvoerder James McDivitt, beheermodulevlieënier David Scott en maanmodulevlieënier Rusty Schweickart. Hulle het tien dae in die ruimte deurgebring in 'n lae wentelbaan om kritieke aspekte van die toerusting te toets, onder andere die maanmodule se motors, lewensondersteuningstelsels, navigasiestelsels en dokmaneuvers. Dit was ook die tweede bemande missie wat deur 'n Saturn V-vuurpyl aangedryf is. Apollo 9 is op 3 Maart 1969 gelanseer en hulle het op 13 Maart 1969 weer teruggekeer na die aarde.


James Benson "Jim" Irwin (* 17 Maart 1930 – † 8 Augustus 1991; kolonel) was 'n Amerikaanse ruimteman, lugvaartingenieur, toetsvlieënier en 'n vlieënier in die Amerikaanse Lugmag. Hy is gewerf as deel van Ruimtevaardergroep 5 en was die maanmodulevlieënier vir Apollo 15, wat die vierde maanlanding uitgevoer het. Irwin was die agste persoon wat op die Maan geloop het en die eerste van die twaalf wat tot sterwe gekom het. Hy sterf in 1991 na 'n reeks afsonderlike hartaanvalle wat hy meestal weens inspanning tydens sportbeoefening opgedoen het. Mense wat op die maan geloop het Wikimedia Commons het meer media in die kategorie James Irwin. (en) James Irwin in die Internet-rolprentdatabasis (en) James Irwin by Find a Grave


In die mediese vakterminologie verwys tussenwerwelskyf (Latyn: discus intervebralis) na 'n kraakbeenagtige skyf wat uit 'n stewige ring en 'n effens sagter kern bestaan. By die boonste 24 werwels vorm dit die verbinding tussen twee opeenvolgende werwelliggame, wat steeds 'n geringe beweeglikheid toelaat. Hierdie artikel is ’n saadjie. Voel vry om Wikipedia te help deur dit uit te brei.


Die wiegelied "Slaap, my kindjie, slaap sag" (Duits: "Guten Abend, gut’ Nacht"), ook bekend as die "Wiegelied van Brahms", is een van die bekendste komposisies van Johannes Brahms. Dit het die opusnommer 49 (4) en is in 1868 gepubliseer. Die Afrikaanse woorde is deur Jan F.E. Celliers geskryf. Brahms het die wiegeliedjie aan sy vriendin en jeugliefde Bertha Faber opgedra ná die geboorte van haar tweede seun. Dit is een van die gewildste wiegeliedjies ter wêreld. Slaap, my kindjie, slaap sag, onder rose vannag. Eers die armpies om my nek en dan warmpies toegedek. Môre vroeg, as God wil, word my kindjie gewek; môre vroeg, as God wil, word my kindjie gewek. Slaap, my kindjie, slaap sag, onder eng'le se wag; hulle toon jou in 'n droom kindjie Jesus se boom. Slaap nou soet, hulle wys jou 'n droomparadys, Slaap nou soet, hulle wys jou 'n droomparadys. "FAK-sangbundel aanlyn". Geargiveer vanaf die oorspronklike op 11 Mei 2017. Besoek op 13 Mei 2017.


Die Loreley (ook onder meer Lorelei en Lore-Ley) is ’n rots in die Rynrivier. Die 132 meter hoë rots is aan die oostelike oewer van die Ryn in ’n Unesco-wêrelderfenisgebied geleë en rys hoog en steil op aan die binnekant van ’n kromming in die rivier. In die Duitse letterkunde is Lore-Ley ’n towenares wat in 1801 haar verskyning gemaak het in die ballade "Lore Lay" in Clemens Brentano se roman Godwi (1801). Hierdie karakter van Brentano was so gewild dat mense teen die middel van die 19de eeu al geglo het sy verhaal is ’n antieke legende – ook aangesien dit ooreenkomste getoon het met reeds bekende verhale uit die Griekse mitologie, soos dié van die nimf Echo, wat in ’n rots verander, en die Sirenes, wat matrose met hul sang lok. Lore Lay lok ook mans met haar skoonheid en veroorsaak hul dood. In Heinrich Heine se gedig Die Lore-Ley van 1824 vergaan matrose se skepe in die Ryn wanneer hul aandag deur haar sang afgelei word. Die gedig is al baie getoonset, onder andere in 1824 deur Friedrich Silcher.


In die mediese vakterminologie verwys die begrip “sakbreuk” (Latyns: hernia scrotalis) na 'n liesbreuk wat tot in die balsak afgedaal het.


In die mediese vakterminologie verwys werwel (Latyn "vertebra", Grieks "spondulos") na elk van die 33 bene waaruit die werwelkolom opgebou is. Dit bestaan uit 'n werwelliggaam aan die voorkant en die werwelboog aan die agterkant en omsluit so die werwelopening. Op die werwelboog is verskillende uitsteeksels: Die doringuitsteeksel en die dwarsuitsteeksel is vir die aanhegting van die spiere en die gewrigsuitsteeksels vorm met die werwels daarbo en daaronder 'n gewrig. Die eerste en tweede nekwerwel het 'n heeltemal afwykende vorm. Die borswerwels dra die ribbes, die heiligbeenwerwels is vergroei tot die heiligbeen en die stertwerwels is vergroei tot die stuitjie of stertbeen. Hierdie artikel is ’n saadjie. Voel vry om Wikipedia te help deur dit uit te brei.


Die Republic P-47 Thunderbolt was 'n Amerikaanse enkelsitplek, enkelmotor, monovlerk vegvliegtuig wat gebruik is deur die United States Army Air Forces tydens die Tweede Wêreldoorlog. Toe die vliegtuig sy nooiensvlug voltooi het, was dit grootste en swaarste enkelsitplekvegvliegtuig wat ooit gebou is. Latere weergawes het swaarder geweeg as 'n Dornier Do 17 bomwerper. Dit is ook die vegvliegtuig waarvan meer gebou is as enige ander Amerikaanse vegvliegtuig en is een van die uitstaande vegvliegtuie van die Tweede Wêreldoorlog. Groot tegnologiese uitdagings moes oorkom word tydens die ontwikkeling van die P-47. Een daarvan was om te verseker dat die massiewe 3.7 m skroef ten alle tye veilig bo die grond bly. Die groot skroef het veroorsaak dat die landingswiele se stutte langer as normaalweg was, en moes na mekaar intrek om te verseker dat daar plek was vir die agt 12,7 mm masjiengewere. Die diep romp was nodig om die uitlaatgasse na die turboaanjaer agter die kajuit te voer en om die saamgeperste lug na die enjin te vervoer. Die kajuit het oor lugreëling beskik, die masjiengeweerrakke kon verhit word en elektriese brandstofmeters is geïnstalleer. Produksie van die P-47B het in 1942 'n aanvang geneem.


Betastraling (simbool: β) is een van die drie belangrikste soorte radioaktiewe straling. Daar is twee soorte betastraling. Gewoonlik bestaan dit uit negatief gelaaide β-s wat eintlik niks ander is as elektrone nie wat met hoë energie uitgesaai deur word betaverval van 'n instabiele kern. Die ander soort is β+-deeltjies. Hulle is positrone, die positiewe antideeltjies van die elektrone. Wanneer die betastraling deur 'n magnetiese veld gelei word sal duidelik word watter soort betastraling dit is omdat die positiewe positrone in die teenoorgestelde rigting afgebuig word as die elektrone. Hulle word ook sterker afgebuig as alfastraling omdat hulle massa kleiner is as die alfadeeltjies s'n. Positrone se lewensduur is beperk omdat hulle skielik 'n elektron sal teenkom en annihilasie sal ondergaan. Die betastraling van 2211Na word aangewend as 'n bron van positrone om materiale se struktuur te bestudeer. Hulle lewensduur hang af van die elektrondigtheid in die materiaal en kan gemeet word. Hierdie tegniek word positronannihilasiespektroskopie genoem. Positron annihilation spectroscopy I. Procházka Materials Structure 8(2) 2001 bls. 55.


Die 2009 Formule Een Italiaanse Grand Prix is op 13 September 2009 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Rubens Barrichello in 'n Brawn-Mercedes gewen.


Gamma Cephei of γ Cephei (afgekort as Gamma Cep of γ Cep) is ’n dubbelsterstelsel sowat 45  ligjare van die Son af in die sterrebeeld Kefeus (Cepheus). Die primêre komponent, Gamma Cephei A, amptelik bekend as Errai, het ’n sterreklassifikasie van K1 III-IV en is dus ’n oranje subreus. Dit het ’n rooidwergmetgesel, Gamma Cephei B. ’n Eksoplaneet met die naam Gamma Cephei Ab, wat later Tadmor gedoop is, wentel waarskynlik om die primêre ster. Gamma Cephei is die ster wat met die blote oog sigbaar is wat Polaris eindelik sal vervang as die poolster vanweë aksiale presessie. Dit sal omstreeks 3000 n.C. nader as Polaris aan die noordpool wees en sal omstreeks 4000 n.C. op sy naaste aan die pool wees. Omstreeks die 6de millennium n.C. sal dit as poolster vervang word deur Iota Cephei. Gamma Cephei het ’n skynbare magnitude van 3,22, waarvoor Gamma Cephei A feitlik alleen verantwoordelik is. Die primêre ster is sowat 6,6 miljard jaar oud (gebaseer op sy Fe/H-metaalinhoud) en is aan die wegbeweeg van die hoofreeks.


Tylecodon bodleyae is 'n plant wat endemies aan Suid-Afrika is en in die Noord-Kaap provinsie voorkom. Op die SANBI-rooilys word dit as 'kritiek bedreigde' (CR B1ab(v)+2ab(v)- spesie gelys. Dit is 'n vetplant wat net in die struikgebied van Vyftienmyl se Berge naby Port Nolloth voorkom en bedreig word deur versamelaars vir die handel in vetplante. Dit groei op kwartsitiese sandsteenklowe op die hange wat op die suide uitsien. Dit word saam met die vygie Conophytum bolusiae gevind. Dit is 'n dwergvetplantjie wat 10cm hoog word en groei uit 'n uitsonderlik geswolle wortelstok groei. Dit is dalk nie voldoende verskillend van Tylecodon similis nie. Die spesie is na Elise Bodley van Wyk (1922-1997) genoem wat Tylecodon-spesies geskilder het. "SANBI" (in Engels). Geargiveer vanaf die oorspronklike op 1 Junie 2020. "Llife" (in Engels). Geargiveer vanaf die oorspronklike op 20 November 2018. Besoek op 12 Julie 2017.


Die 2009 Formule Een Hongaarse Grand Prix is op 26 Julie 2009 op die Hungaroring renbaan in Mogyoród, Hongarye gehou. Dit was die tiende wedren van die kampioenskapseisoen en is deur Lewis Hamilton in 'n McLaren-Mercedes gewen. Nota:Felipe Massa is beseer in die tweede fase van kwalifisering en het daarom nie 'n tyd opgestel in K3 nie. Omrede Massa nie die wedren kon begin nie, het al die motors agter hom een plek vorentoe geskuif op die wegspringrooster. Sien rooi Ferrari in hakies:


Ray Phiri (1947–2017) was 'n Suid-Afrikaanse sanger, asook jazz- en mbaqangamusikant. Hy het die groep Cannibals in die 1970's gesig en later ook die groep Stimela begin. Stimela is bekend vir albums soos Fire, Passion and Ecstacy (1991) en Look, Listen and Decide (1992), asook die omstrede album People Donot Talk So Let's Talk. Phiri was ook 'n kitaarspeler vir Paul Simon se Graceland gewees. Raymond Chikapa Enock Phiri is op 23 Maart 1947 in Nelspruit gebore. Hy was die seun van 'n Malawiese immigrant en 'n Suid-Afrikaanse kitaarspeler, genaamd "Just Now" Phiri. In die 1970's stig hy die musiekgroep Cannibals. Nadat die groep ontbind het, het hy Stimela gestig. Laasgenoemde het talle platinum- en goue albums gelewer. In 1985 het Paul Simon hom (asook vir Ladysmith Black Mambazo) gevra om aan sy Graceland-projek deel te neem. Die onderneming was suksesvol en het gehelp om dié musikante in die buiteland bekend te stel. Phiri het ook vir Simon met sy Rhythm of the Saints-album gehelp.


Bush is 'n Britse rockgroep wat in 1992 in Londen, Engeland gestig is. Hulle bestaan tans uit hoofsanger en ritmekitaarspeler Gavin Rossdale, hoof-kitaarspeler Chris Traynor, baskitaarspeler Corey Britz, en Robin Goodridge op tromme. Sixteen Stone (1994) Razorblade Suitcase (1996) The Science of Things (1999) Golden State (2001) The Sea of Memories (2011) Man on the Run (2014) Black and White Rainbows (2017) The Kingdom (2020) "BUSH - Letting the Cables Sleep (Rooftop Live)" op YouTube Hierdie artikel is ’n saadjie. Voel vry om Wikipedia te help deur dit uit te brei.


Tekwane Estate is 'n nedersetting in die Ehlanzeni-distriksmunisipaliteit in die suidooste van Mpumalanga. Lys van dorpe in Suid-Afrika "Hoofplek Tekwane Estate". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Dr. Rafael Royo-Torres is 'n Spaanse paleontoloog. Hy is werksaam by die Fundación Conjunto Paleontológico de Teruel-Dinópolis in Teruel, Spanje. Hy is een van die ontdekkers van Turiasaurus riodevensis, saam met Luis Alcalá Martínez en Alberto Cobos Periañez. "A Giant European Dinosaur and a New Sauropod Clade -- Royo-Torres et al. 314 (5807): 1925 -- Science". sciencemag.org. Besoek op 12 Julie 2010. Hierdie artikel is ’n saadjie. Voel vry om Wikipedia te help deur dit uit te brei.


Thengwe is 'n nedersetting in die Collins Chabane Munisipaliteit van Vhembe distrik, in die Limpopoprovinsie van Suid-Afrika. Lys van dorpe in Suid-Afrika "Hoofplek Thengwe". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Erich Ernst Karl Mayer (1876-1960) was 'n Suid-Afrikaanse skilder. Hy is in Karlsruhe, Duitsland gebore en in is Berlyn opgevoed. Hy kon nie bekostig om sy passie uit te leef en kuns formeel te bestudeer nie. Hy het 'n beurs gekry om die argitektuur te bestudeer maar was ongelukkig geknel deur 'n siekte wat hom vir twee jaar byna buite aksie gestel het en hy moes sy studies staak in 1896. In 1898 kom hy na Suid-Afrika in 'n poging om in die beter klimaat aan te sterk. Hy kry werk op Vrede in die Oranje-Vrystaat as 'n landmetersassistent. Hy skets tydens die Anglo-Boereoorlog gereeld boere waar hy deel van 'n boerekommando was. Hy word gevang en as krygsgevangene weggevoer. In 1912 vestig hy hom in Pretoria. Hy het veral roem verwerf met sy noukeurige en simpatieke weergawe van die lewe van die boer in die binneland. Hy is in 1960 in Pretoria oorlede. Eunice Lenore Basson se proefskrif: “Die bydrae van Erich Mayer tot die vestiging van 'n estetiese bewussyn en die bevordering van 'n kunsidentiteit in Suid-Afrika tot aan die einde van die 1930’s” Oliver Tambo-huis Gordon Tomlinson KENNIS,  vol 14, 1980, bl.


HD 140283, nieamptelik bekend as die Metusalag-ster, is ’n metaalarm subreusester sowat 190 ligjare van die Aarde af in die sterrebeeld Weegskaal. Sy skynbare magnitude is 7,205. Die ster is langer as ’n eeu aan sterrekundiges bekend as ’n ster met ’n hoë snelheid, en ’n vroeë spektroskopiese ontleding deur Chamberlain en Aller het gewys dit het ’n heelwat laer metaalinhoud as die Son. Dit is een van die naaste populasie II-sterre aan ons. Omdat HD 140283 nie op die hoofreeks lê en ook nie ’n rooireus is nie, kan sy posisie op die Hertzsprung-Russell-diagram vertolk word met teoretiese modelle van ster-evolusie om sy ouderdom af te lei. Dit is seldsaam om die ligsterkte, oppervlaktemperatuur en samestelling van ’n ster wat nie deel van ’n sterreswerm is nie, presies genoeg te ken om ’n naby-waarde van sy ouderdom te bepaal; weens hul relatiewe skaarste geld dit nog meer vir ’n populasie II-ster soos HD 140283. In ’n onlangse studie met die Hubble-ruimteteleskoop is die presiese parallaks (en dus afstand en ligsterkte) van die ster gemeet.